pythainlp/thai-wiki-dataset-v4 huggingface dataset:
โอโลโมตส์

โอโลโมตส์ (สำเนียงท้องถิ่น:), อ็อลมึทซ์ ([ˈɔlmʏt͡s]) หรือ #เปลี่ยนทาง ([ɔwɔˈmuɲɛts]) เป็นนครทางตะวันออกของประเทศเช็กเกีย บนฝั่งแม่น้ำโมราวา เป็นเมืองหลักของแคว้นโอโลโมตส์ ถือเป็นเมืองใหญ่เป็นอันดับที่ 6 ของประเทศ มีประชากรราว 100,000 คน หากรวมประชากรชานเมือง มีประชากร 384,000 คน (ค.ศ. 2019)
คาดกันว่านครนี้ถือกำเนิดมาจากป้อมของชาวโรมัน ตกเป็นของฮังการีใน ค.ศ. 1478 และเป็นเมืองหลวงของแคว้นมอเรเวียจนถึง ค.ศ. 1640 สวีเดนเข้าทำลายใน ค.ศ. 1642 ต่อมากลายเป็นที่มั่นของออสเตรียในคริสต์ศตวรรษที่ 18 เสาตรีเอกานุภาพได้รับเลือกเป็นแหล่งมรดกโลกใน ค.ศ. 2000 จากคุณค่าทางสัญลักษณ์และมีลักษณะหลักเป็นบาโรก
เขตการปกครองย่อย.
โอโลโมตส์แบ่งออกเป็นเขตย่อย 26 เขต:
<templatestyles src="Div col/styles.css"/>
เมืองพี่เมืองน้อง.
โอโลโมตส์เป็นเมืองพี่เมืองน้องกับเมืองดังนี้:
<templatestyles src="Div col/styles.css"/>
ฮีโร่

ฮีโร่ (จีนตัวเต็ม: 英雄; จีนตัวย่อ: 英雄; พินอิน: Yīngxióng) ภาพยนตร์กำลังภายในสัญชาติจีน ออกฉายในปี ค.ศ. 2002
เรื่องย่อ.
ในยุคจ้านกว๋อ (475-221 ปีก่อนคริสตกาล) แผ่นดินจีนได้ถูกแบ่งออกเป็น 7 แคว้น คือ ฉิน, เจ้า, ฮั่น, เว่ย, หยาน, ชู และฉีเป็นเวลาหลายปีที่แคว้นต่าง ๆ ได้ต่อสู้อย่างบ้าคลั่ง เพื่อแก่งแย่งอำนาจ ยังผลให้ประชาชนจำนวนมาก ต้องล้มตายและทนทุกข์ทรมาน นานนับทศวรรษ
ในบรรดาแคว้นทั้ง 7 แคว้นฉินนั้นแข็งแกร่งที่สุด ด้วยแสนยานุภาพของพลธนู ฉินอ๋อง ปรารถนาอย่างแรงกล้า ที่จะครอบครองแผ่นดินทั้งหมด เพื่อขึ้นครองเป็นฮ่องเต้องค์แรก พระองค์จึงตกเป็นเป้าสังหารของอีกทั้ง 6 แคว้น ในบรรดามือสังหารทั้งหลาย จะหาผู้ใดที่น่าสะพรึงกลัว เท่ากับ 3 จอมยุทธ กระบี่หัก, หิมะเหิน และ ฟ้าเวิ้ง นั้นหามีไม่
ผู้ใดก็ตามที่สามารถเอาชนะยอดฝีมือทั้ง 3 ได้ ฉินอ๋องจะพระราชทานยศศักดิ์, ทรัพย์สินเงินทองกองเท่าภูเขา และได้รับสิทธิพิเศษ ในการเข้าเฝ้าเป็นการส่วนพระองค์ แต่การเอาชนะจอมยุทธนั้น เป็นสิ่งที่เป็นไปได้ยากยิ่ง กว่า 10 ปีที่มิมีผู้ใดมีความสามารถพอ ที่จะได้เป็นเจ้าของรางวัล ดังนั้นเมื่อ ไร้นาม นายอำเภอผู้มีทีท่าน่าสงสัย มาขอเข้าเฝ้าพร้อมหลักฐาน ซึ่งเป็นอาวุธประจำกายของมือสังหารทั้ง 3 อ๋องฉินจึงแทบคอยไม่ไหว ที่จะได้ฟังเรื่องจากปากเขา ขณะที่นั่งอยู่ในท้องพระโรง ห่างจากพระองค์เพียง 10 ก้าว ไร้นามจึงแถลงไข ถึงเรื่องราวอันโลดโผนของเขา
ฉินอ๋องทรงครุ่นคิดถึงรายละเอียดทุกตอน ของเรื่องราวที่น่าสงสัยนี้ แต่แล้วบางอย่างที่ไม่คาดฝันก็เกิดขึ้น เพราะทรงมีเรื่องเล่าที่แตกต่างออกไปว่า เหตุใด ไร้นามจึงได้มานั่งอยู่ต่อเบื้องพระพักตร์ของพระองคง
เบื้องหลังการสร้างและคำวิจารณ์.
"Hero" เป็นภาพยนตร์ฟอร์มใหญ่จากการกำกับและสร้างโดย จาง อี้โหมว ผู้กำกับภาพยนตร์ชาวจีนที่มีชื่อเสียง และได้ชื่อว่าเป็น "ผู้กำกับรุ่นที่ 5" โดยดัดแปลงมาจากเหตุการณ์ช่วงหนึ่งในประวัติศาสตร์ของยุคสมัยนั้น คือ การลอบสังหารฉินซีฮ่องเต้ โดย จิงเคอ โดยดัดแปลงตัวละครจิงเคอ เป็น ไร้นาม และฉินอ๋อง ก็คือ ฉินซีฮ่องเต้ ในอนาคต ซึ่งจาง อี้โหมว เป็นหนึ่งในผู้เขียนบทเอง และได้นักแสดงชั้นนำหลายคนมารับบทบาทที่แตกต่างกันออกไป
ภาพยนตร์ประสบความสำเร็จอย่างยิ่งเมื่อเข้าฉาย ได้รับการเสนอชื่อเข้าชิงรางวัลออสการ์ครั้งที่ 75 และรางวัลลูกโลกทองคำ สาขาภาพยนตร์ภาษาต่างประเทศยอดเยี่ยม ในฐานะตัวแทนจากประเทศจีน
สแตน ลี

สแตน ลี (สแตนลีย์ มาร์ติน ลีเบอร์, ; 1 พฤศจิกายน พ.ศ. 2465 – 12 พฤศจิกายน พ.ศ. 2561) เป็นนักเขียนการ์ตูน บรรณาธิการ นักแสดง โปรดิวเซอร์ ผู้จัดพิมพ์ ผู้มีชื่อเสียงทางรายการโทรทัศน์ชาวอเมริกัน และเป็นอดีตประธานของมาร์เวลคอมิกส์
เขาได้เป็นผู้ร่วมสร้างการ์ตูนสไปเดอร์-แมน, ฮัลค์, แฟนแทสติกโฟร์, ไอรอนแมน, ธอร์, เอ็กซ์เมน และอีกมากมาย นอกจากนั้นเขายังเป็นคนที่ทำให้การ์ตูนมาร์เวล จากสำนักพิมพ์เล็ก ๆ ขยายตัวกลายเป็นบริษัทมัลติมีเดียขนาดใหญ่จนเป็นที่รู้จัก
งานการกุศล.
มูลนิธิสแตน ลีได้ก่อตั้งขึ้นในปี 2010 ซึ่งให้ความสำคัญกับการศึกษาและศิลปะ โดยมีเป้าหมายของมูลนิธิ คือ สนับสนุนและพัฒนาการเข้าถึงแหล่งเรียนรู้ ทั้งด้านการศึกษา วัฒนธรรมและศิลปะ 
สแตน ลี ได้บริจาคเงินบางส่วนไปให้มหาวิทยาลัยไวโอมิงหลายครั้ง ตั้งแต่ปี 1981 จนถึงปี 2001
ชาร์กบอย

ดีน แมทธิว โรลล์ เกิดเมื่อวันที่ 28 มกราคม ค.ศ. 1975 เป็นนักมวยปล้ำอาชีพสวมหน้ากากชาวอเมริกันในนามสังเวียนมวยปล้ำชื่อ ชาร์คบอย ในสมาคมโทเทิลนอนสต็อปแอคเชินเรสต์ลิง หรือทีเอ็นเอ
* XWF/LPW Hall of Fame Inductee- Class 2008 (2/22/08)
W-B-X (ดับเบิล-โบวล์ เอ็กซ์ตรีม)

"W-B-X (ดับเบิล-บอยล์ด เอ๊กซ์ตรีม)"  เป็นเพลงของนักร้องป๊อบชาวญี่ปุ่น อายะ คามิคิ และTAKUYA วางจำหน่ายในวันที่ 11 พฤศจิกายน ค.ศ. 2009 ซึ่งเป็นเพลงเปิดสำหรับภาพยนตร์ญี่ปุ่นแนวโทคุซัทสึ ในซีรีส์มาสค์ไรเดอร์ เรื่องมาสค์ไรเดอร์ดับเบิล
สกาย คิม

ฮานึล "สกาย" คิม (24 พฤศจิกายน ค.ศ. 1982 –) เป็นนักยิงธนูโอลิมปิกทีมชาติออสเตรเลีย
ชีวิตส่วนตัว.
สกายมีชื่อเต็มคือ ฮานึล "สกาย" คิม เขามีพื้นเพมาจากประเทศเกาหลีใต้และเกิดในแทกู ประเทศเกาหลีใต้ เมื่อวันที่ 24 พฤศจิกายน ค.ศ. 1982 และใน ค.ศ. 2006 เขาก็กลายเป็นพลเมืองออสเตรเลีย เขามีส่วนสูงที่ และน้ำหนัก ส่วนพ่อและพี่ชายของเขาต่างก็เป็นนักยิงธนูเช่นเดียวกัน ทั้งนี้ เขาได้แต่งงานกับเพื่อนนักยิงธนูชื่อ จุง ฮยอน-อก ที่เขาได้พบเมื่อช่วงทำการฝึกยิงธนูใน ค.ศ. 2000
การยิงธนู.
คิมเข้าแข่งขันในการยิงธนู เขาได้รับทุนสถาบันกีฬาออสเตรเลีย และได้รับการฝึกฝนโดย ลี กีซิก ซึ่งเป็นหัวหน้าผู้ฝึกสอนทีมสถาบันกีฬาออสเตรเลียใน ค.ศ. 2005 เพื่อช่วยให้เขาได้รับการฝึกยิงธนู เขาได้เรียนรู้จากการปีนเขาและการเล่นกอล์ฟ
ใน ค.ศ. 2004 เขาเป็นแชมป์ยิงธนูของเกาหลี ใน ค.ศ. 2007 เขาเข้าแข่งขันรายการทดสอบที่กรุงปักกิ่ง ซึ่งเขาได้รับรางวัลเหรียญทอง ใน ค.ศ. 2008 เขาเข้ารับการฝึกที่สถาบันกีฬาออสเตรเลีย ในการเข้าสู่เกมส์ 2008 เขาได้รับการฝึกสอนโดยโค้ชของสถาบันกีฬาออสเตรเลียที่มีชื่อว่า โอ คินมุน ในการแข่งขันเวิลด์คัพ 2008 ที่ซานโตโดมิงโก สาธารณรัฐโดมินิกัน เขาได้เป็นส่วนหนึ่งของทีมออสเตรเลียที่ได้รับรางวัลเหรียญเงิน เขากลับมาร่วมทีมยิงธนูของออสเตรเลียใน ค.ศ. 2011 ภายหลังจากห่างหายไปนับจากโอลิมปิก 2008 เขาเข้าเรียนที่ค่ายฝึกอบรมทีมชาติในแคนเบอร์ราในเดือนกันยายน ค.ศ. 2011 และเข้าเรียนที่ค่ายดังกล่าวอีกครั้งในเดือนมีนาคม ค.ศ. 2012 ในการแข่งขันยิงธนูเป้าหมายชิงแชมป์แห่งชาติ 2012 เขาประสบความสำเร็จเป็นครั้งแรกในฐานะสมาชิกของเอเอซีที ในเดือนพฤษภาคม ค.ศ. 2012 เขาพลาดการเข้าค่ายฝึกอบรมทีมชาติในบูเดอริมเพราะเขามีภาระผูกพันในการทำงาน
โอลิมปิก.
ใน ค.ศ. 2004 เขาได้เป็นแชมป์ยิงธนูของประเทศเกาหลี และเขาหวังที่จะได้รับเลือกให้เข้าแข่งขันโอลิมปิกจากประเทศเกาหลีแต่ก็พลาดการคัดเข้าร่วมทีม ในโอลิมปิกฤดูร้อน 2008 ที่กรุงปักกิ่ง เขาได้เข้าแข่งขันทั้งในประเภททีมและประเภทบุคคลให้แก่ทีมออสเตรเลีย คิมทำคะแนนรวมในรอบจัดอันดับได้ 665 คะแนนโดยอยู่ในอันดับที่ 14 และสามารถเข้าสู่รอบน็อคเอาท์โดยได้พบกับ โรแมง กีรูยย์ ในรอบแรก ที่ซึ่งเขาเป็นฝ่ายชนะนักยิงธนูชาวฝรั่งเศสด้วยคะแนน 112-110 ส่วนในรอบที่สองเขาเป็นฝ่ายแพ้ต่อ ยาเคค พรอช ที่คะแนน 111-110 เขายังเขามีส่วนในการแข่งขันประเภททีมร่วมกับ แมทธิว เกรย์ และ ไมเคิล นารายณ์ โดยเขาทำได้ 665 คะแนนในรอบจัดอันดับ รวมกับ 654 คะแนนจากเกรย์ และ 658 คะแนนจากนารายณ์ โดยทีมออสเตรเลียอยู่ในอันดับ 9 เมื่อเสร็จสิ้นรอบจัดอันดับ และในคู่แรกของรอบน็อคเอาท์แปดทีม พวกเขาได้แพ้ต่อทีมโปแลนด์ที่คะแนน 223-218 โดยทีมโปแลนด์เองก็ไม่สามารถฝ่ารอบควอเตอร์ไฟนอลไปได้ ใน ค.ศ. 2008 นี้เองที่เขาได้เป็นตัวแทนให้แก่ทีมชาติออสเตรเลียในโอลิมปิกฤดูร้อน 2008 ของการแข่งขันยิงธนู เขาได้รับการมองว่าเป็นผู้ที่มีโอกาสรับเหรียญรางวัลมากที่สุดของออสเตรเลียจากการแข่งขันดังกล่าว ในเดือนกันยายน ค.ศ. 2011 เขาได้รับการเสนอชื่อให้เป็นนักยิงธนูเงาของทีมโอลิมปิกออสเตรเลีย ในผลการยิงของการคัดเลือกนักยิงธนูเจ้าแข่งขันโอลิมปิก 2012 เขาจบเกมด้วยอันดับหนึ่งที่ 2,669 คะแนน
เวนวีสแตนด์ทูเกตเตอร์

เวนวีสแตนด์ทูเกตเตอร์  เป็นเพลงซิงเกิลหลักในปี 2011 ของวงแคนาดานิกเคลแบ็ก จากอัลบั้มสตูดิโอที่เจ็ด "เฮียร์แอนด์นาว"
ชาร์ต.
<templatestyles src="Col-begin/styles.css"/>
ซัมเมอร์ (ซัมเมอร์ดรีม/ซองฟอร์ยู/เลิฟอินดิไอซ์)

ซัมเมอร์: ซัมเมอร์ดรีม/ซองฟอร์ยู/เลิฟอินดิไอซ์  เป็นซิงเกิลเดียวญี่ปุ่นของทงบังชินกี โดยวางจำหน่ายในวันที่ 1 สิงหาคม พ.ศ. 2550 และติดอันดับที่ 1 บน โอริคอน อันดับประจำวัน สิ้นสุดเป็นอันดับที่ 2 โดยรวมสัปดาห์
ปลาการ์ร่า รูฟา

ปลาการ์ร่า รูฟา หรือ ปลาด็อกเตอร์ ฟิช (ชื่อวิทยาศาสตร์: "Garra rufa") ปลาน้ำจืดขนาดเล็กจำพวกปลาเลียหินชนิดหนึ่ง ในวงศ์ปลาตะเพียน (Cyprinidae)
ปลาการ์ร่า รูฟา มีขนาดความยาวเต็มที่ประมาณ 10 เซนติเมตร เป็นปลาพื้นเมืองของภูมิภาคตะวันออกกลาง แถบประเทศตุรกี โดยอาศัยอยู่ในบ่อน้ำร้อนหรือลำธารที่มีอุณหภูมิค่อนข้างสูง (ประมาณ 35 องศาเซลเซียส)
โดยปกติแล้วปลาการ์ร่า รูฟา จะหาอาหารใต้น้ำกิน ซึ่งได้แก่ สาหร่ายและตะไคร่น้ำ แต่ด้วยอุณหภูมิน้ำที่สูงทำให้อาหารอื่น ๆ สำหรับปลาจึงมีอยู่อย่างจำกัด เมื่อเทียบกับแหล่งน้ำโดยทั่วไป 
ดังนั้น เมื่อมีผู้ที่ลงไปแช่น้ำในบ่อน้ำร้อนเหล่านี้ ปลาการ์ร่า รูฟาจึงมาแทะเล็มผิวหนังชั้นนอกของผู้ที่ลงแช่เป็นอาหารแทน ก่อให้เกิดความรู้สึกสบาย อันเป็นที่มาของการทำสปาประเภท ฟิชสปา หรือ มัจฉาบำบัด
มีการศึกษาทางวิทยาศาสตร์ โดยสถาบันทางการแพทย์ มหาวิทยาลัยเวียนนา พบว่า การให้ปลาการ์ร่า รูฟา แทะเล็มผิวหนังช่วยบำบัดโรคผิวหนังบางชนิดได้ที่ไม่มียารักษา โดยพบว่าเมื่อปลากัดกินผิวหนัง ที่เป็นเกล็ด หรือขุย อันเนื่องมาจากอาการของโรค ของผู้ป่วยออกไป เป็นการเปิดโอกาสให้ผิวหนังได้สัมผัสกับรังสียูวี ในระดับที่ลึกลงไป ทำให้ผิวหนังมีพัฒนาการเติบโตได้ดีขึ้น 
ปัจจุบัน ปลาการ์ร่า รูฟา นิยมนำเข้ามาสู่ประเทศต่าง ๆ เพื่อใช้ในธุรกิจประเภทฟิชสปา 
ฟิชสปา.
ฟิชสปา หรือ มัจฉาบำบัด รูปแบบหนึ่งของ[[สปา]]ด้วยวิธีการวารีบำบัด โดยการใช้ปลาการ์ร่า รูฟา (บางแห่งอาจใช้ปลาชนิดอื่น) โดยการทำธุรกิจฟิชสปานั้น คล้ายกับการเลี้ยงปลาในตู้เลี้ยง มีบ่อบำบัดน้ำและมีระบบน้ำวนเพื่อความสะอาดของน้ำด้วย ปัจจุบันได้รับความนิยมในหลายประเทศ อาทิ ญี่ปุ่น, ประเทศไทย
ปารามาริโบ

ปารามาริโบ หรือ ปารามารีโบ  เป็นเมืองหลวงและเมืองที่ใหญ่ที่สุดของประเทศซูรินาม ตั้งอยู่ทางตอนเหนือของประเทศ มีพื้นที่ติดกับทะเล มีประชากรราว 250,000 คน มากกว่าครึ่งหนึ่งของประชากรในประเทศ เมืองเก่าของปารามาริโบได้รับขึ้นทะเบียนเป็นมรดกโลกจากยูเนสโกในปี ค.ศ. 2002
สายโทงาเนะ

สายโทงาเนะ (; โรมาจิ: "Tōgane-sen") เป็นเส้นทางรถไฟในจังหวัดชิบะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก ระหว่างสถานีโออามิ นครโออามิชิราซาโตะ กับสถานีนารูโต นครซัมมุ
โทงาเนะ

โทงาเนะ  เป็นนครในจังหวัดชิบะ ประเทศญี่ปุ่น มีขนาดพื้นที่ 89.34 ตารางกิโลเมตร ในปี ค.ศ. 2012 มีจำนวนประชากร 60,964 คน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ควายมูร่าห์

ควายมูร่าห์  เป็นควายที่เลี้ยงไว้ผลิตน้ำนม มีถิ่นกำเนิดดั้งเดิมที่รัฐปัญจาบ และรัฐหรยาณา ประเทศอินเดีย
มีลำตัวสีดำ หน้าผากนูน เขาสั้นและม้วนงอ เมื่อโตเต็มที่แล้วตัวผู้จะมีน้ำหนักโดยประมาณ 550 กิโลกรัม ตัวเมียจะมีน้ำหนักโดยประมาณ 450 กิโลกรัม เมื่อแรกเกิดมีน้ำหนักประมาณ 30-35 กิโลกรัม ถึงวัยเจริญพันธุ์เมื่ออายุได้ 3 ปีครึ่ง-4 ปีครึ่ง
ควายมูร่าห์ เป็นควายที่รักสะอาดมาก ชอบที่จะแช่ในน้ำเพื่อทำความสะอาดร่างกาย แตกต่างจากอุปนิสัยควายทั่วไป และมีความสุขเมื่อได้เจอกับผู้เลี้ยง และชอบการหยอกล้อ เมื่อถึงเวลารีดน้ำนม จะเดินเรียงแถว รอรีดนม จัดว่าเป็นควายสายพันธฺุ์ที่ให้น้ำนมได้ดีที่สุด
ซึ่งแม่พันธุ์ 1 ตัว สามารถผลิตน้ำนมได้ประมาณ 1,300-2,300 ลิตรต่อ 1 รอบ และให้นมได้นานถึง 8-10 เดือน
ปัจจุบัน ควายมูร่าห์ เป็นที่นิยมเลี้ยงกันมากในประเทศแถบอเมริกาใต้และยุโรป เช่น อิตาลี, บัลแกเรีย เป็นต้น
เลิฟ เดย์อาฟเตอร์ทูมอร์โรว์

เลิฟ เดย์อาฟเตอร์ทูมอร์โรว์  เป็นซิงเกิลภาษาญี่ปุ่นซิงเกิลแรกของไม คุรากิ ออกจำหน่ายวันที่ 8 ธันวาคม พ.ศ. 2542
ข้อมูลเพลง.
เลิฟ เดย์อาฟเตอร์ทูมอร์โรว์ เป็นซิงเกิลภาษาญี่ปุ่นซิงเกิลแรกของไม คุรากิ หลังจากที่ออกซิงเกิลภาษาอังกฤษที่อเมริกาเมื่อเดือนตุลาคม พ.ศ. 2542 โดยเป็นซิงเกิลสุดท้ายที่จำหน่ายในยุค 1990 ที่ได้สถานะจาก RIAJ ในระดับ Million โดยในสัปดาห์แรก เปิดตัวที่อันดับที่ 18 ด้วยยอดขาย 29,510 ชุด ก่อนที่จะติด top 10 ในอีก 5 สัปดาห์ต่อมา และขายได้เกินหนึ่งล้านชุดในอีกเกือบ 3 เดือนหลังวางจำหน่าย ทั้งๆที่ยังไม่เคยออกรายการทีวีที่ไหนมาก่อนเลย เนื่องจากเธอต้องการอ่านหนังสือเตรียมสอบเข้ามหาวิทยาลัย และอันดับสูงสุดคืออันดับ 2 อยู่ในชาร์ต 30 สัปดาห์ และได้อันดับที่ 4 ของปี 2543 รวมยอดขายได้ 1,385,190 ชุด เป็นซิงเกิลเดียวของไม ที่ติด top 10 ประจำปี นอกจากนี้ยังมีเวอร์ชันอนาล็อกด้วย
ในปี 2548 เธอได้ร้องเพลงนี้ในรายการ NHK Kōhaku Uta Gassen ครั้งที่ 56 ของช่อง NHK และปี 2552 ในรายการ Music Station และทุกครั้งที่ร้องเพลงนี้ในการแสดงคอนเสิร์ตของเธอ จะมีท่าประจำเพลงคือการทำมือเป็นรูป L O V E ตามลำดับในช่วงที่มีจังหวะ L O V E และเป็นอีกเพลงกับเพลง always ที่จะต้องร้องเพลงนี้ทุกครั้งในคอนเสิร์ต
ลำพูป่า

ลำพูป่า (ชื่อวิทยาศาสตร์: "Duabanga grandiflora") หรือ ลำแพนเขา ลำพูขี้แมว เป็นไม้ยืนต้นในวงศ์ Sonneratiaceae เปลือกลำต้นขรุขระเล็กน้อย สีออกเทา ส่วนปลายกิ่งห้อยลง ใบเป็นใบเดี่ยว สีเขียวเข้ม ท้องใบสีเขียวอ่อนอมขาว ดอกเป็นดอกช่อออกที่ปลายกิ่ง ดอกย่อยมีกลีบเลี้ยงสีเขียวหุ้มไว้ มี 5-6 กลีบ และติดทนจนเป็นผล เกสรตัวผู้มีเป็นจำนวนมาก สีขาว เกสรตัวเมียมีอันเดียว ปลายยอดของเกสรตัวเมียจะติดทนจนเป็นผลเช่นกัน ผลเดี่ยว สีเขียว เรียบ เป็นมัน มีพูเล็กน้อย เนื้อไม้ใช้ทำเครื่องมือต่างๆ มีสีขาวและเป็นไม้เนื้ออ่อน ยอดอ่อนและผลใช้รับประทานเป็นผัก
ตะบูนดำ

ตะบูนดำ (ชื่อวิทยาศาสตร์: "Xylocarpus moluccensis") เป็นไม้ยืนต้นในวงศ์ Meliaceae เปลือกลำต้นสีดำหรือน้ำตาล แตกเป็นร่องตามยาว โคนต้นมีพูพอนและมีรากหายใจ ใบเป็นใบประกอบแบบขนนก ผิวใบมัน สีเขียวเข้ม หลังใบเขียวอ่อนกว่า ดอกเป็นดอกช่อ ออกที่ง่ามใบ ดอกย่อยสีขาว มีจำนวนมาก ผลเป็นลูกกลมขนาดใหญ่ ผิวเกลี้ยง ข้างในมีเมล็ดสีน้ำตาลอมแดงขนาดใหญ่หลายอัน 
การใช้ประโยชน์.
ตะบูนดำเป็นพืชสมุนไพร เปลือกและผลใช้รักษาอหิวาตกโรค หรือใช้ต้มล้างแผล เปลือกและเมล็ดแก้โรคบิดและท้องร่วง เปลือกให้น้ำฝาด สำหรับย้อมผ้า
ฟีลไฟน์!

ฟีลไฟน์!  เป็นซิงเกิลที่ 12 ของไม คุรากิ ออกจำหน่ายวันที่ 24 เมษายน พ.ศ. 2545
ข้อมูลเพลง.
ฟีลไฟน์! เป็นซิงเกิลที่ 12 ของ ไม คุรากิ ใช้ประกอบโฆษณา SEA BREEZE โดยวันแรกขึ้นเป็นอันดับ 1 ของชาร์ต แต่ก็ตกลงมาเป็นอันดับ 2 ในวันถัดมา โดยมีซิงเกิล ฟรีแอนด์อีซี ของ อายูมิ ฮามาซากิ ที่นำเป็นอันดับ 1 และเปิดตัวที่อันดับ 2 ของสัปดาห์ด้วยยอดขาย 240,130 ชุด และอยู่ในชาร์ต 16 สัปดาห์ รวมยอดขาย 451,500 ชุด ได้อันดับที่ 16 ของปี 2002
PV ของเพลงนี้มี 2 เวอร์ชัน เวอร์ชันแรกมีส่วนหนึ่งนำไปประกอบโฆษณา ส่วนอีกเวอร์ชันเป็น cafe version มีการปรากฏตัวของนักร้องคนอื่นๆในค่าย GIZA Studio หลายคน เช่น รินะ อาอิอุชิ ยูกะ ซะเอะงุซะ จากวง ยูก้า-ซาเองุซะ อิน เดซิเบล และ นากามุระ ยูริ จากวง GARNET CROW และนักร้องคนอื่นๆ รวมทั้งคนแต่งเพลงอย่าง ไอกะ โอโนะ ก็อยู่ใน PV ด้วย
คิมิตสึ

คิมิตสึ  เป็นนครที่ตั้งอยู่ทางตะวันตกของจังหวัดชิบะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 78,407 คน มีความหนาแน่นของประชากร 246 คนต่อตารางกิโลเมตร
ภูมิศาสตร์.
นครคิมิตสึเป็นเทศบาลที่มีขนาดพื้นที่ใหญ่เป็นอันดับสองของจังหวัดชิบะ รองจากนครอิจิฮาระ ตั้งอยู่ทางตะวันตกของคาบสมุทรโบโซ อยู่ในส่วนตะวันตกเฉียงใต้ของจังหวัดชิบะ ห่างจากนครชิบะ เมืองหลวงของจังหวัดชิบะ ไปประมาณ 35 กิโลเมตร และห่างจากใจกลางโตเกียว 40 ถึง 50 กิโลเมตร ส่วนตะวันตกเฉียงเหนือของเมืองติดกับอ่าวโตเกียวและเป็นส่วนหนึ่งของเขตอุตสาหกรรมเคโย พื้นที่ตอนในมีเนินเขาเรียงรายอยู่บนแนวเนินเขาโบโซ มีแม่น้ำสายสั้น ๆ ไหลผ่านสองสายคือแม่น้ำโคอิโตะและแม่น้ำโอบิตสึ
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของคิมิตสึสูงสุดในราว ค.ศ. 2000 และลดลงนับตั้งแต่นั้นเป็นต้นมา
โจรสลัดเอดิลไวส์

โจรสลัดเอดิลไวส์ ("เอเดลไวสส์พีราเทน") เป็นกลุ่มเยาวชนหลวม ๆ ในนาซีเยอรมนี กลุ่มนี้เกิดขึ้นทางตะวันตกของเยอรมนีโดยแยกออกจากขบวนการเยาวชนเยอรมันช่วงปลายคริสต์ทศวรรษ 1930 เพื่อตอบสนองต่อการบีบบังคับให้อยู่ในกรอบอย่างเข้มงวดของยุวชนฮิตเลอร์ กลุ่มโจรสลัดเอดิลไวส์มีความคล้ายคลึงกับไลพ์ซิจมอยเทนในหลายด้าน คือ ทั้งสองกลุ่มประกอบด้วยคนวัยหนุ่มสาว ส่วนมากอายุระหว่าง 14 ถึง 17 ปี ซึ่งหลบเลี่ยงยุวชนฮิตเลอร์โดยการออกจากโรงเรียน (ซึ่งได้รับอนุญาตเมื่ออายุได้ 14 ปี) และยังหนุ่มพอที่จะเลี่ยงการเกณฑ์ทหาร ซึ่งบังคับแก่ผู้มีอายุ 17 ปีขึ้นไป
วงศ์ปลากดอเมริกัน

วงศ์ปลากดอเมริกัน หรือ วงศ์ปลากดหลวง  เป็นวงศ์ของปลากระดูกแข็งน้ำจืด ในอันดับปลาหนัง ใช้ชื่อวงศ์ว่า Ictaluridae (/อิค-ทา-ลู-ริ-ดี้/; มาจากภาษากรีก ιχθυς หมายถึง "ปลา" และ αιλουρος หมายถึง "แมว" หรือ"ปลาหนัง")
มีหนวด 4 คู่ ผิวไม่มีเกล็ด ครีบอกมักจะมีก้านครีบแข็ง ครีบหลังมักจะมีก้านครีบอ่อน 6 ก้าน มีฟันในเพดานปาก ยกเว้นในสกุล "Astephus" ซึ่งสูญพันธุ์ไปแล้ว ก้านครีบแข็งมีพิษ
พบทั้งหมด 7 สกุล (ดูในตาราง) 45 ชนิด เป็นปลาขนาดใหญ่ ชนิดที่ใหญ่ที่สุดคือ ปลากดอเมริกันสีน้ำเงิน ("Ictalurus furcatus") มีบันทึกว่ามีน้ำหนักมากกว่า 50 กิโลกรัม (110 ปอนด์) ความยาวสูงสุดคือ 160 เซนติเมตร (5.2 ฟุต) ขณะที่ชนิดเล็กเมื่อโตเต็มที่ก็จะมีน้ำหนักประมาณครึ่งกิโลกรัม (1 ปอนด์) ในขณะที่บางชนิดไม่มีตา
เป็นปลาที่กระจายพันธุ์ตั้งแต่ทวีปอเมริกาเหนือจนถึงกัวเตมาลา มีความสัมพันธ์กับมนุษย์ ในแง่ของปลาที่เลี้ยงเป็นปลาเศรษฐกิจ และตกกันเป็นเกมกีฬา โดยเฉพาะใน ปลากดอเมริกัน ("I. punctatus") ที่มีการเลี้ยงกันอย่างแพร่หลายในหลายพื้นที่ในภาคใต้ของสหรัฐอเมริกาเป็นจำนวนกว่า 250,000 ไร่ และนิยมเลี้ยงกันในหลายประเทศด้วย เช่น ประเทศไทย มีการนำเข้าสู่ประเทศครั้งแรกเมื่อปี พ.ศ. 2533 โดยกรมประมงและสถาบันพัฒนาแห่งเอเชีย (AIT) ได้มีการส่งเสริมให้เกษตรกรเลี้ยงกันตามเขื่อนหรืออ่างเก็บน้ำต่าง ๆ จัดเป็นปลาที่มีเนื้อขาว สามารถนำไปปรุงเป็นอาหารไทยได้หลากหลาย จนได้รับชื่อในภาษาไทยว่า "ปลากดหลวง"
ยศวริศ ชูกล่อม

นายยศวริศ ชูกล่อม หรือที่รู้จักกันดีในชื่อ เจ๋ง ดอกจิก หนึ่งในแกนนำคนสำคัญของแนวร่วมประชาธิปไตยต่อต้านเผด็จการแห่งชาติ (นปช.) หนึ่งในคณะทำงานเขตราชการที่ 11 เคยเป็นผู้ช่วยเลขานุการรัฐมนตรีช่วยว่าการกระทรวงมหาดไทย เป็นอดีตที่ปรึกษารัฐมนตรีช่วยว่าการกระทรวงเกษตรและสหกรณ์ และอดีตที่ปรึกษารัฐมนตรีช่วยว่าการกระทรวงพาณิชย์ เกิดเมื่อวันที่ 4 มีนาคม พ.ศ. 2501 ที่จังหวัดสุราษฎร์ธานี มีชื่อเดิมว่า ประมวล ชูกล่อม จบการศึกษาระดับปริญญาตรีรัฐศาสตร์ มหาวิทยาลัยรามคำแหง ปริญญาโทรัฐประศาสนศาสตร์จากสถาบันบัณฑิตพัฒนบริหารศาสตร์ (นิด้า) 
เคยทำงานที่ทำการไปรษณีย์ย่านสามแยกไฟฉายในเขตบางกอกน้อย กรุงเทพมหานคร จากนั้นผันตัวเองไปเป็นนักแสดงตลกในคาเฟ่ หลังเรียนจบปริญญาตรี การแสดงบนเวทีในยุคนั้น เน้นล้อเลียนการเมืองเป็นหลัก เป็นที่ถูกอกถูกใจของลูกค้าพร้อมกับรู้จักคนไปด้วยทั้งทหาร ตำรวจและนักการเมืองจนได้รับตำแหน่ง เลขาธิการสมาคมตลก และหลังจากนั้นได้เข้าสู่แวดวงการเมืองซึ่งเป็นสิ่งที่ชื่นชอบมาตั้งแต่เด็ก ด้วยการเป็นคนสนิทของทีมงานรัฐมนตรีในคณะรัฐบาลนายบรรหาร ศิลปอาชา และรัฐบาล พล.อ.ชวลิต ยงใจยุทธ และเคยเข้าแข่งขันรายการแฟนพันธุ์แท้ ตอน การเมืองไทย ด้วย 
ในการเลือกตั้ง ปี พ.ศ. 2548 มีความพยายามจะลงรับสมัครเลือกตั้งเป็นสมาชิกสภาผู้แทนราษฎร (ส.ส.) ในสังกัดพรรคไทยรักไทย (ทรท.) ที่เขต 4 จังหวัดสุราษฎร์ธานี บ้านเกิดของตัวเอง แต่ไม่ถูกเลือก จึงย้ายไปสังกัดพรรคชาติไทย (ชท.) แทน แต่ก็ไม่ได้รับการเลือกตั้ง ต่อมาในการเลือกตั้ง ปี พ.ศ. 2550 ก็ลงสมัครเลือกตั้งอีกครั้งที่จังหวัดนนทบุรี สังกัดพรรคเพื่อแผ่นดิน (พผ.) ก็ไม่ได้รับเลือกตั้งอีก 
ในคดียุบพรรคการเมือง พ.ศ. 2549 เป็นหนึ่งในผู้ถูกกล่าวหาว่าจ้าง ผู้สมัครให้ลงสมัครรับเลือกตั้งในสังกัดพรรคการเมืองขนาดเล็กที่จังหวัดตรัง ซึ่งเป็นหลักฐานหนึ่งนำไปสู่คดียุบพรรคไทยรักไทยในที่สุด 
ในเหตุการณ์มหาอุทกภัย พ.ศ. 2554 ตกเป็นข่าวว่าเป็นผู้ยึดเรือบริจาคและทำกิริยาไม่เหมาะสมต่อสื่อมวลชนถึงศูนย์ปฏิบัติการช่วยเหลืออุทกภัย (ศปภ.) จนเป็นที่วิพากษ์วิจารณ์ไปทั่ว
ในกลางปี พ.ศ. 2555 ถูกตัดสินจำคุกจากการยื่นฟ้องของนายนิพิฏฐ์ อินทรสมบัติ จากการเปิดเผยเบอร์โทรศัพท์และชื่อที่อยู่ของศาลรัฐธรรมนูญ ในที่ชุมนุม ซึ่งผิดเงื่อนไขของการปล่อยตัวจากคดีการชุมนุมเมื่อปี พ.ศ. 2553 แต่ได้ถูกประกันตัวออกมาจากการยื่นขอของกรุณา มอริส ภรรยาที่เป็นนักแสดง ด้วยหลักทรัพย์เป็นเงินสด 600,000 บาท
ในวันที่ 6 ธันวาคม 2559 ศาลฎีกาแผนกคดีอาญาของผู้ดำรงตำแหน่งทางการเมือง มีคำสั่ง ห้ามดำรงตำแหน่งทางการเมือง 5 ปี นับแต่วันที่ 30 มิ.ย.2556 ซึ่งเป็นวันพ้นจากตำแหน่ง กรณีแจ้งทรัพย์สินล่าช้า โทษจำคุกรอลงอาญา 1 ปี ปรับ 4000 บาท
วันที่ 7 มีนาคม 2560 ศาลฎีกา ตัดสินลงโทษจำคุก 2 ปีไม่รอลงอาญา ในคดีหมิ่นประมาทสถาบันพระมหากษัตริย์
เขาเคยเป็นแกนนำคณะสามัคคีประชาชนเพื่อประเทศไทย(ไทยไม่ทน) ทำหน้าที่เป็นทั้งพิธีกรในช่วงบันเทิง รวมถึงร่วมขึ้นปราศรัยหลายครั้ง
ในวันที่ 10 กุมภาพันธ์ 2566 เขาได้ได้ย้ายเข้ามาร่วมงานกับพรรครวมไทยสร้างชาติ พร้อมกับนาย สมหวัง อัสราษี อดีตแนวร่วมประชาธิปไตยต่อต้านเผด็จการแห่งชาติอีกคน ต่อมาวันที่ 31 ธันวาคม 2566 เขาได้รับตำแหน่งคณะทำงานเขตราชการที่ 11 ในรัฐบาล เศรษฐา ทวีสิน
เจ๋งมาเป็นข่าวอีกครั้งหลังจากที่ ตำรวจป้องกันและปราบปรามการทุจริตและประพฤติมิชอบ (ปปป.) ได้รับเรื่องร้องเรียนจากอธิบดีกรมการข้าว อ้างว่าถูกรีดเงิน 3 ล้าน แลกกับไม่กลั่นแกล้งร้องเรียนให้ถูกตรวจสอบ จนนำไปสู่การจับกุม ศรีสุวรรณ จรรยา และมีข่าวว่าเขามีส่วนเกี่ยวข้องกับเรื่องดังกล่าว
เจือ ราชสีห์

เจือ ราชสีห์ (เกิด 4 สิงหาคม พ.ศ. 2501) ที่ปรึกษารองนายกรัฐมนตรี (พีระพันธุ์ สาลีรัฐวิภาค) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์
อดีตสมาชิกสภาผู้แทนราษฎรจังหวัดสงขลา และอดีตผู้ช่วยเลขานุการรัฐมนตรีว่าการกระทรวงคมนาคม (ถาวร เสนเนียม) ปัจจุบันสังกัดพรรครวมไทยสร้างชาติ
ประวัติ.
เจือ เกิดเมื่อวันที่ 4 สิงหาคม พ.ศ. 2501 ที่ตำบลบ่อตรุ อำเภอระโนด จังหวัดสงขลา ด้านครอบครัวสมรสกับนางสมผิว ราชสีห์
สำเร็จการศึกษานิติศาสตรบัณฑิต จากมหาวิทยาลัยรามคำแหง และรัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์
การทำงาน.
เจือ เป็นสมาชิกสภาผู้แทนราษฎรจังหวัดสงขลา ในการเลือกตั้ง พ.ศ. 2544 เป็นสมัยแรก และได้รับเลือกตั้งในการเลือกตั้ง พ.ศ. 2548 การเลือกตั้ง พ.ศ. 2550 และการเลือกตั้ง พ.ศ. 2554 ในสังกัดพรรคประชาธิปัตย์
เจือ ได้รับเลือกเป็นประธานคณะกรรมาธิการคมนาคม ในสภาผู้แทนราษฎร ชุดที่ 24 ในสัดส่วนของพรรคประชาธิปัตย์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง สส.แบบบัญชีรายชื่อ สังกัดพรรคประชาธิปัตย์ ลำดับที่ 29 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงคมนาคม 
ในปี 2565 เขาจะได้เข้าร่วมกิจกรรมทางการเมืองกับพรรครวมไทยสร้างชาติ ซึ่งนำโดย พีระพันธุ์ สาลีรัฐวิภาค แต่หลังจากนั้นไม่นานเมื่อนราพัฒน์ แก้วทอง สมาชิกสภาผู้แทนราษฎรแบบบัญชีรายชื่อ พรรคประชาธิปัตย์ ได้ขอลาออกจากสมาชิกสภาผู้แทนราษฎร ทำให้เจือได้เลื่อนขึ้นมาเป็นสมาชิกสภาผู้แทนราษฎร แทนนราพัฒน์ ในสังกัดพรรคประชาธิปัตย์
ในปี 2566 เขาลงสมัครรับเลือกตั้ง สส.สงขลา เขต 1 สังกัดพรรครวมไทยสร้างชาติ แต่ไม่ได้รับเลือกตั้ง
หอคอยซิดนีย์

หอคอยซิดนีย์  คือ สิ่งก่อสร้างที่สูงที่สุดในเมืองซิดนีย์ และสูงเป็นอันดับ 2 ของประเทศออสเตรเลีย รองจากตึกคิววัน ในเมือง ซึ่งเป็นตึกระฟ้าที่สูงที่ของประเทศออสเตรเลีย หอคอยซิดนีย์ยังเป็นหอสังเกตการณ์ที่สูงที่สุดเป็นอันดับ 2 ของซีกโลกใต้  รองจาก เมือง ประเทศนิวซีแลนด์
หอคอยมีความสูง 309 เมตร เหนือศูนย์กลางเขตธุรกิจเมืองซิดนีย์  ตั้งอยู่บน ระหว่าง Pitt และ Castlereagh Street หอคอยนี้สามารถเข้าถึงได้จากส่วนถนนคนเดินของ ซึ่งเป็นหนึ่งในแหล่งช้อปปิ้งที่มีคนเดินมากที่สุดในออสเตรเลีย โดยมีศูนย์การค้า Whilst เป็นฐานของหอคอยนี้
ประวัติ.
การวางแผนก่อสร้างหอคอยซิดนีย์ถูกเปิดเผยใน ค.ศ. 1968 และการก่อสร้างอาคารสำนักงานถูกสร้างใน ค.ศ. 1970 ส่วนการก่อสร้างหอคอยถูกสร้างใน ค.ศ. 1975 ในช่วงแรกของการก่อสร้างหอคอยมีความสูงอยู่ที่ 279 เมตร การเปิดหอคอยให้สาธารณะเข้าชมเริ่มในเดือนสิงหาคม ค.ศ. 1981 การก่อสร้างมีมูลค่ารวม 36 ล้านดอลลาร์ออสเตรเลีย ใน ค.ศ. 1998 มีการเพิ่มเติมสายล่อฟ้า ทำให้ส่วนยอดของหอคอยถูกขยายความสูงจาก 309 เมตร เป็น 327 เมตร เหนือระดับน้ำทะเล
ในขณะที่บริษัท บริหารศูนย์การค้า Centrepoint แห่งนี้ หอคอยแห่งนี้ถูกใช้ชื่ออย่างเป็นทางการว่า "หอคอย AMP" และหลังจาก ได้เข้ามาซื้อกิจการและเป็นเจ้าของศูนย์การค้า Centrepoint ในเดือนธันวาคม ค.ศ. 2001 หอคอยนี้จึงถูกเปลี่ยนชื่อเป็น "หอคอยซิดนีย์"
งูหางกระดิ่ง

งูเห่าหางกระดิ่ง เป็นชื่อสามัญของงูพิษจำพวกหนึ่ง ที่อยู่ในวงศ์งูแมวเซา (Viperidae) จัดอยู่ใน 2 สกุล คือ " Crotalus" และ" Sistrurus" ในวงศ์ย่อย Crotalinae ("Crotalus" มาจากภาษากรีก มีความหมายว่า "Castanet" ส่วนคำว่า "Sistrurus" นั้นเป็นภาษาละตินที่มีความหมายในภาษากรีกว่า "Tail rattler" และมีความหมายตามรากศัพท์เดิมว่า "เครื่องดนตรี") 
งูหางกระดิ่ง มีลักษณะเด่น คือ เกล็ดที่ปลายหางที่เป็นสารประกอบเคอราติน ที่เป็นอวัยวะที่สามารถทำให้เกิดเสียงได้ โดยเสียงนั้นเกิดจากการสั่นสะเทือนถี่ ๆ ของปล้องเกล็ดเป็นข้อ ๆ ที่หาง ซึ่งปล้องเกล็ดนี้พัฒนามาจากเกล็ดหางส่วนปลายนั่นเอง ทุกครั้งที่มีการลอกคราบปล้องเกล็ดนี้ก็จะเพิ่มจำนวนขึ้นด้วย 1 ปล้องต่อการลอกคราบ 1 ครั้ง การลอกคราบนั้นอาจเกิดขึ้นหลายครั้งใน 1 ปี ทั้งนี้ขึ้นกับอาหารที่ได้รับและอัตราการเติบโต สำหรับลูกงูที่เกิดใหม่นั้นจะมีปล้องเกล็ดที่หาง 1 ปล้อง ซึ่งยังไม่สามารถสั่นให้เกิดเสียงได้ แต่เมื่อผ่านการลอกคราบครั้งแรกไปแล้วก็สามารถสั่นให้เกิดเสียงได้ การสั่นให้เกิดเสียงนั้นก็เพื่อเป็นการข่มขู่เมื่อพบศัตรูเข้ามาใกล้นั่นเอง
งูหางกระดิ่ง ปัจจุบันพบกว่า 30 ชนิด ทุกชนิดพบได้ในทวีปอเมริกาเหนือจนถึงอเมริกากลาง เช่น เม็กซิโก โดยมากจะอาศัยและหากินในที่ ๆ แห้งแล้ง เช่น ทะเลทราย และหากินบนพื้นดินมากกว่าจะขึ้นต้นไม้ ออกหากินในเวลากลางคืน โดยใช้การตรวจจับคลื่นความร้อนจากรังสีอินฟาเรดจากตัวเหยื่อด้วยอวัยวะรับคลื่นความร้อนที่เป็นแอ่งระหว่างช่องเปิดจมูกกับตา เป็นงูที่มีพิษร้ายแรงทำให้มนุษย์ที่ถูกกัดเสียชีวิตได้ สำหรับภูมิภาคอื่นที่ไม่มีงูหางกระดิ่ง แต่ก็มีงูบางชนิดในวงศ์เดียวกันนี้ ที่เกล็ดตามลำตัวสามารถเสียดสีทำให้เกิดเสียงดังได้เพื่อขู่ศัตรู เช่น งูพิษเกล็ดเลื่อย ("Echis carinatus") ในประเทศอินเดีย เป็นต้น
มินามิโบโซ

มินามิโบโซ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 230.22 ตารางกิโลเมตร ในปี 2020 มีประชากร 37,143 คน
มินามิโบโซตั้งอยู่ใต้สุดของจังหวัดชิบะและปลายสุดของคาบสมุทรโบโซ ติดกับมหาสมุทรแปซิฟิกทางทิศตะวันออกและทิศใต้ และติดปากอ่าวโตเกียวทางทิศตะวันตก มีภูมิอากาศอบอุ่นแบบภาคพื้นสมุทร
แฟรีเทล (อัลบั้มเพลงของมาอิ คูรากิ)

แฟรีเทลเป็นอัลบั้มที่ 3 ของมาอิ คูรากิ ออกจำหน่ายวันที่23 ตุลาคม พ.ศ. 2545 
ข้อมูลเพลง.
แนวคิดของอัลบั้มนี้คือ อัลบั้มสุดท้ายที่จะจำหน่ายก่อนจะเข้าสู่วัยผู้ใหญ่ (ซึ่งวันที่ 28 ตุลาคมที่เป็นวันเกิดเธอ เป็นวันเกิดอายุครบ 20 ปีพอดี) ซึ่งจะสะท้อนถึงความเชื่อ ความหวัง และความฝันที่มีทั้งในอดีต ปัจจุบัน และอนาคต
อัลบั้มนี้มีการนำเรื่องเทพนิยายมาแต่งเป็นเพลงด้วยคือ สโนว์ไวต์ และ ซินเดอเรลล่า ในเพลง Fairy tale 〜my last teenage wish〜 และ อลิซท่องแดนมหัศจรรย์ ในเพลง Fushigi no Kuni
อัลบั้มนี้ขึ้นอันดับ 1 บนโอริคอนซาร์ด อยู่ในซาร์ด 37 สัปดาห์ รวมยอดขายได้ 760,580 ชุด ในซาร์ดปี 2002 อัลบั้มนี้ขายได้ 599,440 ชุด นับเป็นอัลบั้มที่ 23 ของปี 2002
ประเสริฐ บุญชัยสุข

ประเสริฐ บุญชัยสุข (เกิด 1 พฤศจิกายน พ.ศ. 2499) อดีตนายกเทศมนตรีนครนครราชสีมา อดีตรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร และอดีตสมาชิกสภาผู้แทนราษฎรจังหวัดนครราชสีมา
ประวัติ.
ประเสริฐ เกิดเมื่อวันที่ 1 พฤศจิกายน พ.ศ. 2499 ที่อำเภอหนองกี่ จังหวัดบุรีรัมย์ เป็นบุตรนายมาโนช นางเหรียญ บุญชัยสุข ด้านครอบครัวสมรสกับคู่ขวัญ บุญชัยสุข อดีตผู้อำนวยการกองวิชาการและแผนงาน เทศบาลนครนครราชสีมา มีบุตร 2 คน
สำเร็จการศึกษาสาขาพาณิชยกรรม จากสถาบันเทคโนโลยีราชมงคล วิทยาเขตนครราชสีมา ปริญญาตรีนิติศาสตรบัณฑิต จากมหาวิทยาลัยรามคำแหง และพัฒนบริหารศาสตรมหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์
การทำงาน.
ประเสริฐ ประกอบอาชีพทนายความ มีสำนักงานชื่อว่า "สำนักงานกฎหมายประเสริฐ บุญชัยสุข" ตั้งอยู่ที่อำเภอเมืองนครราชสีมา และได้รับเลือกตั้งเป็นสมาชิกสภาองค์การบริหารส่วนจังหวัด (ส.อบจ.) 2 สมัย และเคยเป็นที่ปรึกษารัฐมนตรีประจำสำนักนายกรัฐมนตรี (สุวัจน์ ลิปตพัลลภ) ต่อมาได้ลงสมัครรับเลือกตั้งครั้งแรกในพื้นที่จังหวัดบุรีรัมย์ สังกัดพรรคชาติพัฒนา แต่แพ้ให้กับประกิจ พลเดช จากพรรคไทยรักไทย ได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา ในการเลือกตั้ง พ.ศ. 2548 สังกัดพรรคไทยรักไทย และได้รับเลือกตั้งอีกใน พ.ศ. 2550 และ พ.ศ. 2554
ประเสริฐ ได้รับแต่งตั้งเป็นประธานกรรมาธิการอุตสาหกรรม สภาผู้แทนราษฎร ในปี พ.ศ. 2554 ต่อมาในเดือนตุลาคม พ.ศ. 2555 ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร (ครม.ยิ่งลักษณ์ 3)
เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติพัฒนา แต่ไม่ได้รับเลือกตั้ง
เจ้าราชบุตร (หมอกฟ้า ณ น่าน)

รองอำมาตย์ตรี เจ้าราชบุตร (หมอกฟ้า ณ น่าน) เจ้าราชบุตรนครน่าน มีนามเดิมว่า เจ้าหมอกฟ้า ณ น่าน เป็นราชโอรสองค์ที่ 8 ในเจ้ามหาพรหมสุรธาดา เจ้าผู้ครองนครน่าน องค์ที่ 64 (องค์สุดท้าย)กับ แม่เจ้าศรีโสภา อัครชายา (ชายาที่ 1)
ประวัติ.
เจ้าราชบุตร (หมอกฟ้า ณ น่าน) เจ้าราชบุตรนครน่าน มีนามเดิมว่า เจ้าหมอกฟ้า ประสูติเมื่อวันพุธ เดือน 9 เหนือ พ.ศ. 2423 ณ บ้านหัวข่วง ตำบลในเวียง อำเภอเมืองน่าน จังหวัดน่าน เป็นราชโอรสในเจ้ามหาพรหมสุรธาดาฯ เจ้าผู้ครองนครน่าน องค์ที่ 64 ประสูติแต่แม่เจ้าศรีโสภาอัครชายา มีเจ้าพี่เจ้าน้องร่วมเจ้ามารดา 7 องค์ ต่อมาเมื่อมีอายุได้ 15 ปี เจ้าบิดาได้มอบให้เป็นศิษย์แห่งพระภิกษุอินต๊ะสอน เจ้าอาวาสวัดหัวเวียงใต้ เพื่อให้ศึกษาข้อปฏิบัติทางพระพุทธศาสนา และได้บรรพชาเป็นสามเณรอยู่ที่วัดหัวเวียงใต้ ถึงปี พ.ศ. 2440 จึงได้ลาสิกขาบทเพื่อออกช่วยราชการฉลองเจ้าบิดา ต่อมาเมื่ออายุได้ 25 ปี จึงได้วิวาหมงคลเสกสมรสกับเจ้านางบุญโสม เมืองไชย ซึ่งเป็นธิดาของเจ้าบุญทะวงศ์ และแม่เจ้าบุญนำ เมืองไชย
โอรส/ธิดา.
เจ้าราชบุตร (หมอกฟ้า ณ น่าน) เจ้าราชบุตร เมืองนครน่าน มีโอรสธิดากับเจ้าบุญโสม รวม 7 ท่าน เป็นโอรส 2 ท่าน ธิดา 5 ท่าน มีรายนาม ดังนี้ 
ถึงแก่อนิจกรรม.
เจ้าราชบุตร (หมอกฟ้า ณ น่าน) เจ้าราชบุตร เมืองนครน่าน ถึงแก่อนิจกรรมเมื่อวันที่ 1 มีนาคม พ.ศ. 2501 สิริรวมอายุได้ 78 ปี
พระยศ.
 เจ้าราชบุตร (หมอกฟ้า ณ น่าน) เจ้าราชบุตรนครเมืองน่าน ได้รับพระราชทานยศและบรรดาศักดิ์ ต่างๆ ดังนี้
กรณียกิจ.
กรณียกิจ ด้านต่างๆ
ด้านถวายความจงรักภักดี
ด้านบ้านเมือง
 แจ้งความมา ณ วันที่ ๑ กรกฎาคม รัตนโกสินทร์ศก ๑๒๗
งูหางกระดิ่ง (สกุล)

งูหางกระดิ่ง  เป็นสกุลของงูพิษที่อยู่ในวงศ์งูแมวเซา (Viperidae) และวงศ์ย่อยงูหางกระดิ่ง (Crotalinae) ใช้ชื่อสกุลว่า "Crotalus" (/โคร-ทา-ลัส/)
โดยคำว่า "Crotalus" นั้นมาจากภาษากรีกคำว่า "krotalon" หมายถึง "สั่น" หรือ "Castanet" มีลักษณะเด่น คือ เมื่อลอกคาบแล้ว เกล็ดบางส่วนที่ปลายหางจะไม่ลอกหลุดหมดไป เกล็ดเหล่านี้จะมีลักษณะเป็นปล้อง ๆ เป็นสารประกอบเคอราติน เรียงตัวต่อเนื่องกันซึ่งเป็นส่วนซึ่งเมื่อสั่นเกล็ดส่วนนี้แล้วจะทำให้เกิดเสียงจากการปล้องแต่ละปล้องนั้นเสียดสีกระทบกัน เพื่อใช้เป็นสัญญาณเตือนและข่มขู่สัตว์ที่ใหญ่กว่าที่คุกคาม อันเป็นที่มาของชื่อสามัญ นอกจากนี้แล้วยังมีหัวมีลักษณะแบน ดูคล้ายรูปสามเหลี่ยม รูม่านตาคล้ายรูม่านตาของแมว คือ เป็นรูปวงรีวางตัวในแนวตั้ง และจะมีความกว้างของหัวเป็นสองเท่าของลำคอ สามารถเห็นแอ่งรับรู้ความร้อนอินฟาเรดระหว่างตา และรูจมูกของแต่ละข้างของหัว ซึ่งเป็นบริเวณที่ไวต่อการเปลี่ยนแปลงอุณหภูมิแม้เพียงเล็กน้อยก็ตาม ทำให้งูสามารถรู้ตำแหน่งของเหยื่อได้แม้ในความมืด เนื่องจากเป็นงูที่หากินในเวลากลางคืน โดยกินเหยื่อเป็นสัตว์เลี้ยงลูกด้วยนมขนาดเล็ก เช่น หนู, กระต่าย หรือแพรรีด็อก เป็นต้น และหากินตามพื้นดินมากกว่าขึ้นต้นไม้ เป็นงูที่ออกลูกเป็นไข่ แต่ไข่จะฟักในตัวแม่งู ลูกงูจะออกมาในช่วงฤดูใบไม้ร่วง ครั้งละ 5-12 ตัว ลูกงูที่ออกมามีความยาวประมาณ 6-8 นิ้ว (15-20 เซนติเมตร) ลูกงูจะมีปล้องเกล็ดที่หาง 1 ปล้อง สามารถผลิตพิษได้แต่จำนวนน้อย และพิษยังไม่รุนแรงมาก และจะโตเต็มวัยเมื่ออายุได้ 3 ปี
สีของลำตัวต่างกันไปตามชนิด และระยะของการลอกคราบ โดยมีสีสันที่หลากหลายได้แก่ สีน้ำตาล, สีเหลือง, สีเทา, สีดำ, สีคล้ายกับฝุ่นชอล์ก และสีเขียวมะกอก เป็นต้น
จัดเป็นงูที่มีพิษร้ายแรงมาก ทำให้สัตว์ที่มีขนาดใหญ่กว่า หรือมนุษย์ถึงแก่ความตายได้ เป็นงูที่พบแพร่กระจายพันธุ์อย่างกว้างขวางตั้งแต่ภาคใต้และภาคตะวันออกของสหรัฐอเมริกา, อเมริกากลาง จนถึงอเมริกาใต้ โดยที่ ๆ อาศัยจะเป็นพื้นที่แห้งแล้ง เช่น ทะเลทราย อีกทั้งในหลายชนิดยังมีการเคลื่อนที่โดนเคลื่อนตัวไปด้านข้าง ๆ ด้วยวิธีการโยนตัวขึ้นและทิ้งดิ่งลงในแนวตั้ง ซึ่งเป็นวิธีการเคลื่อนที่ไหวที่ดีในพื้น ๆ ที่เป็นที่อ่อนนุ่มอย่าง พื้นทราย 
การจำแนก.
ปัจจุบัน จำแนกได้ทั้งสิ้น 29 ชนิด
คิมทัคกู ยอดชายนายขนมปัง

คิมทัคกู ยอดชายนายขนมปัง ; เกาหลี: 제 빵 왕 김 탁 구 - Jeppangwang Kim Takgu; หรือเขียนอีกแบบได้ว่า Takgoo) เป็นละครซีรีส์ของเกาหลีใต้ออกอากาศโดยสถานีโทรทัศน์ระบบการกระจายเสียงเกาหลี (KBS) ออกอากาศหลังจากละครซีรีส์เรื่อง A Good Day for the Wind to Blow เมื่อวันที่ 9 มิถุนายน 2010 ถึงวันที่ 16 กันยายน 2010 นำแสดงโดย ยูน ซิยูน (윤 시 윤) รับบทเป็น คิม แทคกู , จู วอน (주 원) รับบทเป็น กู มาจุน , ลี ยองอา (이 영 아) รับบทเป็น ยาง มิซุน และยูจีน (유 진) รับบทเป็น ชิน ยุคยอง
เนื้อเรื่องย่อ.
คิม แทคกู ลูกชายคนโตของ กู อิลจอง ประธานบริษัทโกซอง อุตสาหกรรมผลิตขนมปังและคิม มิซุน เป็นคนรับใช้ของครอบครัว ซึ่งมีความสำพันธ์อันลึกซึ้งกับ กู อิลจอง แต่ทัคกู ถูกรังเกลียดและโดนกลั่นแกล้ง จากครอบครัวของบิดาเพราะแม่ของทักกู เป็นคนรับใช้ของครอบครัวกู ซึ่งมีความสัมพันธ์อันลึกซึ้งกับกูอิลจอง แทคกูหนีออกจากบ้านพ่อเมื่ออายุ 12 ปีเพื่อตามหาแม่ซึ่งถูกลักพาตัว จนอายุ 22 ปีได้มาทำขนมปังที่ร้าน บัลบอง เบเกอรี่ ซึ่งเป็นร้านขนมปังในตำนานและเป็นครูที่สอนทำขนมปังให้กับพ่อของเขา และที่นี้แทคกูได้พบกับจินกูคนที่ลักพาตัวแม่ของเขา และบอกกับแทคกูว่าแม่เขาประสบอุบัติเหตุตกหน้าผาขณะลักพาตัว แทคกูตัดสินใจที่จะฝึกทำขนมปังที่เบเกอรีและเรียนรู้ศอลปะการทำขนมปังเหมือนพ่อของเขา
การตอบรับ.
ละครซีรีส์เรื่องนี้ได้รับการตอบรับดีเป็นอย่างมากโดยมีมีบันทึกคะแนนผู้ชมถึง 50.8 % Naver ได้ระบุว่ามีการสืบค้นมากสุดในเกาหลีใต้ ปี 2010 และมีการสืบค้นมากถึงอันดับที่ 7 ของ ยาฮูเกาหลี It was the 7th most popular searched item on Yahoo! Korea.
ยุน ชี-ยุน

ยุน ชี-ยุน (ชื่อเกิด Yoon Dong-gu ; 26 กันยายน พ.ศ. 2529 –) เป็นนักแสดงและบุคคลทางโทรทัศน์ชาวเกาหลีใต้ เขามีชื่อเสียงจากบทบาทนำในเรื่อง "คิมทัคกู ยอดชายนายขนมปัง" (2010), "มายคิวท์กายส์" (2013), "ไอดอลหลงยุค" (2017), "ลิขิตรักสองราชันย์" (2018) และ "ยัวร์ออร์เนอร์" (2018), "นกดูฟลาวเวอร์" (2019), "ไซโคพาธไดอารี" (2019-2020), "เทรน" (2020) ตั้งแต่ปี 2559-2562 เขาได้เป็นสมาชิกของรายการวาไรตี้ "2 Days & 1 Night" ซีซั่นที่ 3
ชาญ มนูธรรม

ร้อยตำรวจโท ชาญ มนูธรรม เป็นอดีตรัฐมนตรีช่วยว่าการกระทรวงคมนาคม อดีตรัฐมนตรีประจำสำนักนายกรัฐมนตรี อดีตประธานกรรมการและประธานบริหารบริษัท ยัวซ่าแบตเตอรี่ ประเทศไทย จำกัด (มหาชน) อดีตประธานกรรมการและประธานบริหารบริษัทยัวซ่าเซลส์ แอนด์ ดิสทริบิวชั่น จำกัด อดีตประธานกรรมการบริษัทนครหลวงกลการเซอร์วิส จำกัด อดีตประธานกรรมการบริษัทฟูยี เมอร์แคนไทล์ จำกัด อดีตประธานกรรมการบริษัทเซนทรัล เอนเยนซิ จำกัด อดีตประธานกรรมการบริษัทมนูธรรม แมนชั่น แอนด์ เดลเวลล็อปเม้นท์ จำกัดและอดีตสมาชิกวุฒิสภา
ประวัติ.
ชาญ มนูธรรม เกิดวันที่ 11 มิถุนายน พ.ศ. 2462
การทำงาน.
ชาญ มนูธรรม ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอก เปรม ติณสูลานนท์ ในเดือนมีนาคม พ.ศ. 2524 ต่อมาได้มีการปรับคณะรัฐมนตรีในรัฐบาลดังกล่าว เขาจึงได้รับแต่งตั้งเป็นรัฐมนตรีประจำสำนักนายกรัฐมนตรี จนสิ้นสุดวาระการปฏิบัติหน้าที่ของคณะรัฐมนตรีชุดดังกล่าว
ในคณะรัฐมนตรีชุดต่อมา นำโดยพลเอก เปรม ติณสูลานนท์ เขาจึงได้รับแต่งตั้งเป็นรัฐมนตรีประจำสำนักนายกรัฐมนตรี ต่ออีกวาระหนึ่ง
ถึงแก่อนิจกรรม.
ถึงแก่อนิจกรรมเมื่อวันที่ 31 มีนาคม พ.ศ. 2555 รวมอายุ 92 ปี 9 เดือน มีพิธีพระราชทานเพลิงศพเมื่อวันที่ 7 กรกฎาคม พ.ศ. 2555 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
อภิสิทธิ์ อ้นรักษ์

อภิสิทธิ์ อ้นรักษ์ (16 มีนาคม พ.ศ. 2519 –) หรือ เปาอ้น เป็นผู้ตัดสินฟุตบอลชาวไทยที่ได้รับการมอบหมายให้เป็นผู้ตัดสินระดับนานาชาติจากฟีฟ่า เขายังได้รับเลือกให้เป็นผู้ตัดสินที่ 4 อย่างเป็นทางการในเอเอฟซีแชมเปียนส์ลีก 2553 และเป็นผู้ตัดสินในรอบรองชนะเลิศเอเอฟเอฟ ซูซูกิ คัพ 2010 ด้วยเช่นกัน
ประวัติ.
วันที่ 21 พฤศจิกายน พ.ศ. 2553 อภิสิทธิ์ได้รับการกำหนดให้เป็นผู้ตัดสินรอบชิงชนะเลิศโตโยต้า ลีกคัพ 2553 ระหว่างทีมสโมสรฟุตบอลบุรีรัมย์ ยูไนเต็ด กับสโมสรฟุตบอลการท่าเรือไทย ณ กรีฑาสถานแห่งชาติ ที่กรุงเทพมหานคร
ส่วนวันที่ 19 ธันวาคม พ.ศ. 2553 อภิสิทธิ์ได้รับการกำหนดให้เป็นผู้ตัดสินที่ 4 อย่างเป็นทางการในรอบรองชนะเลิศนัดที่ 2 ของรายการเอเอฟเอฟ ซูซูกิ คัพ 2010 ซึ่งเป็นการแข่งระหว่างทีมอินโดนีเซียกับทีมฟิลิปปินส์ ณ เกลอรา บังการ์โน สเตเดียม ที่จาการ์ตา
ในวันที่ 25 ธันวาคม พ.ศ. 2553 ในการแข่งขันไทยพรีเมียร์ลีก 2553 รอบเพลย์ออฟระหว่างสโมสรฟุตบอลจังหวัดนครปฐมกับสโมสรฟุตบอลจังหวัดศรีสะเกษ ได้เกิดเหตุแฟนบอลทำร้ายผู้ตัดสิน ซึ่งอภิสิทธิ์ได้รับบาดเจ็บและเข้ารับการรักษาที่โรงพยาบาล โดยเขาได้ถูกกล่าวหาว่ารับเงินจากสโมสรฟุตบอลจังหวัดศรีสะเกษ แต่ทางอภิสิทธิ์ก็ปฏิเสธว่าไม่ได้รับสินบนจากทีมดังกล่าว ในขณะที่แฟนบอลที่ได้รับการตั้งข้อหาร่วมกันทำร้ายผู้ตัดสินที่มามอบตัวก็ปฏิเสธว่ามิได้ทำร้ายอภิสิทธิ์แต่อย่างใด ทั้งนี้ อภิสิทธิ์ได้เรียกร้องให้ทุกฝ่ายเคารพกฎกติกาการแข่งขัน หากการตัดสินผิดพลาดจริง ก็ยินดีให้ตรวจสอบตามขั้นตอนที่วางไว้ เพื่อเป็นการยกมาตรฐานวงการฟุตบอลให้สูงขึ้น
เดือนตุลาคม พ.ศ. 2555 อภิสิทธิ์เป็นหนึ่งในสองผู้ตัดสินระดับฟีฟ่าที่ได้รับการเสนอห้ามมิให้ทำหน้าที่เป็นระยะเวลา 3 เดือน ภายหลังจากการเกิดความเห็นว่าผิดพลาดในการทำหน้าที่เมื่อครั้งที่สโมสรฟุตบอลบุรีรัมย์ ยูไนเต็ด ชนะทีมสโมสรฟุตบอลโอสถสภา 4 ประตูต่อ 2 ของการแข่งขันไทยลีก ในขณะเดียวกัน พลตรีชินเสณ ทองโกมล ซึ่งเป็นประธานกรรมการแต่งตั้งและประเมินผลผู้ตัดสิน ได้ออกมาเปิดเผยว่ามีการเรียกร้องให้ยุติการทำหน้าที่ผู้ตัดสินจริง หากแต่เป็นเพียงส่วนหนึ่งเท่านั้น ที่เกิดจากการปลุกกระแสของผู้เสียผลประโยชน์
ภิรมย์ อั๋นประเสริฐ

ภิรมย์ อั๋นประเสริฐ (16 พฤศจิกายน พ.ศ. 2496 –) หรือ เปาอั๋น เป็นอดีตผู้ตัดสินฟุตบอลระดับนานาชาติชาวไทย และเป็นที่รู้จักกันมากที่สุดในการตัดสินรอบชิงชนะเลิศ คอนเฟเดอเรชันส์คัพ 1997 และการแข่งขันสองนัดในฟุตบอลโลก 1998 ที่ประเทศฝรั่งเศส ปัจจุบันดำรงตำแหน่งในฝ่ายพัฒนาผู้ตัดสิน สมาคมกีฬาฟุตบอลแห่งประเทศไทย ในพระบรมราชูปถัมภ์ 
ประวัติ.
ภิรมย์ อั๋นประเสริฐ เคยทำหน้าที่เป็นผู้ตัดสินฟุตบอลในรอบชิงชนะเลิศ คอนเฟเดอเรชันส์คัพ 1997 ที่ประเทศซาอุดีอาระเบีย คู่ระหว่างบราซิลและออสเตรเลีย ซึ่งโรนัลโดได้รับใบเหลืองในนัดนั้นด้วย และในการแข่งขันฟุตบอลโลก 1998 ที่ประเทศฝรั่งเศส โดยที่ลงตัดสินทั้งหมดสองนัด คือ การแข่งขันในรอบแรก กลุ่มดี แมทช์ระหว่างนอร์เวย์-โมร็อกโก และ ไนจีเรีย-ปารากวัย นอกจากนี้ ใน พ.ศ. 2554 ภิรมย์ อั๋นประเสริฐ ดำรงตำแหน่งเป็นประธานคณะกรรมการผู้ตัดสินแห่งประเทศไทย และยังได้ทำหน้าที่เป็นผู้นำผู้ประเมินผู้ตัดสินในการเข้ารับการอบรมจากสหพันธ์ฟุตบอลระหว่างประเทศ และ ใน พ.ศ. 2555 ภิรมย์ อั๋นประเสริฐ ได้เข้าดำรงตำแหน่งเป็นอุปนายกสมาคมผู้ตัดสินฟุตบอลอาชีพ ทั้งยังเป็นผู้มีบทบาทด้านการบรรยายจรรยาบรรณของการเป็นนักกีฬาให้แก่นักฟุตบอลระดับเยาวชน ตลอดจนได้รับการสนับสนุนจากสมาคมฟุตบอลแห่งประเทศไทยเข้ารับตำแหน่งสำคัญทั้งในส่วนของสมาพันธ์ฟุตบอลเอเชีย และสหพันธ์ฟุตบอลระหว่างประเทศ
แม้ว่าภิรมย์ อั๋นประเสริฐจะเป็นที่รู้จักในฐานะกรรมการตัดสินฟุตบอล แต่ตัวเขาเองไม่เคยเป็นนักฟุตบอลเลย เขาเรียนรู้กติกาการแข่งขันฟุตบอลระหว่างศึกษาที่สถาบันการพลศึกษา วิทยาเขตชลบุรีและมหาวิทยาลัยศรีนครินทรวิโรฒ
เพชรี พรหมช่วย

เพชรี พรหมช่วย (เกิด 27 มกราคม พ.ศ. 2509) อดีตพิธีกรและผู้ประกาศข่าวรายการข่าวบันเทิง เช่น ฮอตไลน์บันเทิง, โต๊ะข่าวบันเทิง เป็นต้น
การทำงาน.
2530-2539 
ผู้สื่อข่าว, ผู้ประกาศข่าว บริษัทแปซิฟิกอินเตอร์คอมมิวนิเคชั่น จำกัด
2539-2548 
พิธีกรรายการบันเทิง ทาง ททบ. 5 และสถานีโทรทัศน์ ไอทีวี
ผู้ดำเนินรายการวิทยุ คลื่น ลูกทุ่ง เอฟเอ็ม
2549-2564
พิธีกรและผู้ดูแลการผลิต รายการโต๊ะข่าวบันเทิง ทางไทยทีวีสีช่อง 3 / รายการธรรมในใจ ทางไทยทีวีสีช่อง 3 และวิทยุครอบครัวข่าว
ถวัลย์ วงศ์เทเวศร์

ถวัลย์ วงศ์เทเวศร์ หรือนายนิด พุ่มไสว เกิดเมื่อ พ.ศ. 2461 ที่กรุงเทพฯ เป็นนักมวยที่มีชื่อเสียงด้านความทรหดอดทน จนได้ฉายาว่ากำแพงเมืองจีน 
ประวัติ.
ถวัลย์เป็นนักมวยไทยที่โด่งดังสมัยเวทีหลักเมืองและเวทีสวนเจ้าเชตุ เคยชกกับนักมวยดังในยุคนั้นมาแล้วหลายคน เช่น สุข ปราสาทหินพิมาย ผล พระประแดง ประเสริฐ ส.ส. ประยุทธ อุดมศักดิ์ จนเมื่อตั้งเวทีราชดำเนินขึ้น ถวัลย์ก็ได้ชกทั้งมวยไทยและมวยสากล
เมื่อวีนที่ 30 มกราคม พ.ศ. 2489 ถวัลย์ได้ขึ้นชกมวยสากลกับแดนนี่ บอย นักมวยสากลชาวอังกฤษ ซึ่งถวัลย์เป็นฝ่ายชนะน็อคในยกที่ 4 จากนั้นชกมวยไทยแพ้ประเสริฐ ส.ส. และชนะน็อคถวิล เทียมกำแหง ยก 4 จนกระทั่งในเดือนเมษายน พ.ศ. 2490 จึงขึ้นชกมวยไทยกับสุข ปราสาทหินพิมาย การชกเป็นไปอย่างดุเดือด ก่อนที่ถวัลย์จะเป็นฝ่ายแพ้คะแนนไป หลังจากนั้น ถวัลย์ขึ้นชกมวยสากลชนะน็อค จิมมี่ เบิร์ด ยก 3 แล้วชกแก้มือกับสุขอีกครั้ง แต่เป็นฝ่ายแพ้คะแนนไปอีก
หลังจากชกแพ้สุขในครั้งนั้น ถวัลย์หยุดชกมวย ไปอุปสมบทเป็นพระภิกษุอยู่ช่วงหนึ่ง หลังจากลาสิกขาแล้วก็ขึ้นชกมวยสากลกับสมพงษ์ เวชสิทธิ์ การชกเป็นไปอย่างสูสี ก่อนที่ครบยกแล้วถวัลย์เป็นฝ่ายแพ้คะแนนไป หลังจากการชกครั้งนี้ การชกของถวัลย์เริ่มแย่ลง ชกแพ้บ่อยครั้ง ไปชกมวยสากลที่สิงคโปร์ก็แพ้น็อค เฟรซซี่ เซบาสเตียน กลับมาชกมวยสากลในไทยก็แพ้คะแนนประเสริฐ ส.ส. และเมื่อสมเดช ยนตรกิจขึ้นชกมวยสากลเป็นครั้งแรก ก็เลือกชกกับถวัลย์ และเป็นฝ่ายชนะน็อคถวัลย์แค่ยก 2
ถวัลย์ขึ้นชกมวยสากลครั้งสุดท้ายเมื่อ 23 ตุลาคม พ.ศ. 2494 ในแบบมวยไทย โดยเป็นฝ่ายแพ้น็อคประยุทธ อุดมศักดิ์ ยก 5 หลังจากนั้น ถวัลย์หันมาเป็นเทรนเนอร์ให้กับค่ายวงศ์เทเวศร์ จนค่ายปิดตัวไป จึงไปทำงานที่โรงงานยาสูบ กระทรวงการคลัง จนเสียชีวิตด้วยโรคฝีในตับเมื่อ 11 มกราคม พ.ศ. 2519 รวมอายุได้ 58 ปี
เฉง ผุน

เฉง ผุน เกิดเมื่อ 6 มิถุนายน พ.ศ. 2473 ที่จังหวัดกำปงจาม เข้ารับราชการเป็นครูเมื่อ พ.ศ. 2498 และเดินทางไปศึกษาต่อที่ประเทศจีนเมื่อ พ.ศ. 2503 จากนั้น กลับมาร่วมงานในคณะละครแห่งชาติกับฮาง ทุน ฮัก เมื่อ พ.ศ. 2507 และเข้าศึกษาต่อที่สถาบันครุโกศลเมื่อ พ.ศ. 2510 จากนั้น มาเป็นอาจารย์สอนวิชานาฏยศาสตร์ และได้เป็นประธานสมาคมศิลปากร 
ต่อมาเมื่อเขมรแดงครองอำนาจ ผุนไปเป็นประธานฝ่ายวัฒนธรรมและข่าวสารที่จังหวัดกำปงธม ต่อมาได้เข้าร่วมกับฝ่ายต่อต้านเขมรแดง เมื่อจัดตั้งสาธารณรัฐประชาชนกัมพูชา ผุนได้เป็นประธานการศึกษาแห่งชาติด้านวัฒนธรรมและศิลปะเมื่อ พ.ศ. 2523 ได้เป็นรัฐมนตรีว่าการกระทรวงวัฒนธรรมและข่าวสาร และเป็นสมาชิกพรรคประชาชนกัมพูชา จนถึง พ.ศ. 2533 ผลงานด้านวรรณกรรมที่สำคัญ ได้แก่ ดำเนินชาติกัมพูชา และ ครูกับศิษย์
การค้นหาตามค่าดีสุด

การค้นแบบดีที่สุด  คือขั้นตอนวิธีในการค้นหาในกราฟ เป็นการนำข้อดีของการค้นหาตามแนวกว้าง และการค้นหาตามแนวลึกมารวมกัน โดยการค้นหาแบบดีที่สุด จะเลือกจุดยอดที่มีค่าดีสุดซึ่งอาศัยฮิวริสติกฟังก์ชัน ในการหา
ฮิวริสติกฟังก์ชัน ใช้หลักการของ ขั้นตอนวิธีแบบละโมบ เป็นการคาดเดาอย่างมีเหตุผลแต่อาจไม่ใช่คำตอบที่สมบูรณ์ โดยจะแปลงจากสถานะปัจจุบันไปเป็นตัวเลข ซึ่งตัวเลขนี้จะบ่งบอกว่าเข้าใกล้เป้าหมายมากน้อยเพียงใด ซึ่งฮิวริสติกฟังก์ชันจะช่วยบอกว่าควรไปในทิศทางใด ถ้าฟังก์ชันดีก็จะกระจายโหนดน้อยเข้าสู่เป้าหมายได้ไว ถ้าฟังก์ชันไม่ดีอาจค้นหาผิด ได้คำตอบที่ไม่ดีที่สุด หรือคำตอบผิดไปเลยก็ได้ โดยเฉลี่ยแล้วจะค้นหาได้ดีกว่าการค้นหาตามแนวกว้างและการค้นหาตามแนวลึก
หรือก็คือ การค้นหาแบบดีที่สุดเป็นกระบวนการค้นหาข้อมูลที่ได้นำเอาข้อดีของทั้งการค้นหาตามแนวลึกและการค้นหาตามแนวกว้าง มารวมกันเป็นวิธีการเดียว โดยที่แต่ละขั้นของการค้นหาในโหนดลูกนั้น การค้นหาแบบดีที่ดีก่อนจะเลือกเอา โหนดที่ดีที่สุด (most promising) และการที่จะทราบว่าโหนดใดดีที่สุดนี้สามารถทำได้โดยอาศัยฮิวริสติกฟังก์ชัน ซึ่งฮิวริสติก ฟังก์ชันนี้จะทำหน้าที่เหมือนตัววัดผล และให้ผลของการวัดนี้ออกมาเป็นคะแนน
การท่องไปในต้นไม้ค้นหาแบบดีที่สุด.
เป็นตัวอย่างของการค้นหาแบบดีที่สุดก่อน ขั้นตอนนี้เริ่มจากตอน 1 สร้างโหนดราก (root node) ในขั้นตอน 2 สร้างโหนดลูก B และ C แล้วตรวจสอบโหนด B และ C ด้วยฮิวริสติกฟังก์ชัน ได้ผลออกมาเป็นคะแนนคือ 3 และ 1 ตามลำดับ จากนั้นให้เลือกโหนด C เป็นโหนดต่อไปที่เราสนใจ เพราะมีค่าน้อยกว่า แล้วสร้างโหนด ลูกให้กับโหนด C ในขั้นตอน 3 ได้โหนด D และ E แล้วตรวจสอบคะแนนได้ 4 และ 6 ตามลำดับ จากนั้นทำการเปรียบเทียบค่าของโหนดท้ายสุด หรือเทอร์มินอลโหนด (terminal node) ทุกโหนดว่าโหนดใดมีค่าดีที่สุด ในที่นี้จะต้องเลือกโหนด B เพราะมีคะแนนเพียง 3 (เลือกคะแนนต่ำสุด) แล้วสร้างโหนดลูกตามขั้นตอน 4 ได้ F และ G แล้วตรวจสอบคะแนนได้ 6 และ 5 คะแนนตามลำดับ ทำเช่นนี้เรื่อย ๆ จนพบคำตอบหรือจนไม่สามารถ สร้างโหนดต่อไปได้อีก
ตัวอย่างการทำงาน.
จากรูปและรหัสเทียมด้านบนจะได้รายการของ Open และ Close ดังนี้
การวิเคราะห์ประสิทธิภาพเชิงเวลา.
Best first search มีประสิทธิภาพเชิงเวลาเป็น O (bm) 
 b คือ จำนวนปมลูกเฉลี่ยในแต่ละปม
 m คือ ความสูงของต้นไม้ที่ลึกที่สุด
โดยฮิวริสติกฟังก์ชันที่ดีจะช่วยให้ประสิทธิภาพการทำงานดีขึ้น แต่ถ้าฮิวริสติกฟังก์ชันไม่ดีก็จะทำให้การค้นหาช้าหรืออาจไม่เจอคำตอบเลยก็ได้
ทะเลสาบฮหว่านเกี๊ยม

ทะเลสาบฮหว่านเกี๊ยม  เป็นทะเลสาบน้ำจืดและสวนสาธารณะขนาดใหญ่ที่มีชื่อเสียงใจกลางกรุงฮานอย ประเทศเวียดนาม
น้ำในทะเลสาบฮหว่านเกี๊ยมโดยปกติจะเป็นสีเขียว จึงได้อีกชื่อหนึ่งว่า "ทะเลสาบหลุกถวี"  หมายถึง ทะเลสาบน้ำเขียว
ประวัติ.
ทะเลสาบฮหว่านเกี๊ยม ตั้งอยู่ในพื้นที่ที่เป็นเขตเมืองเก่า มีตำนานเล่าขานกันถึงสถานที่แห่งนี้เป็นตำนานการสร้างชาติเวียดนามว่า ในคริสต์ศตวรรษที่ 15 จักรพรรดิเล เหล่ย แห่งราชวงศ์เล ได้ใช้ดาบศักดิ์สิทธิ์ในการขับไล่ชาวจีนแห่งราชวงศ์หมิงที่รุกราน ให้ออกไปจากเวียดนาม ในขณะที่พระองค์ประทับบนเรือ ณ ทะเลสาบแห่งนี้ ก็มีตะพาบยักษ์ตัวหนึ่งโผล่ขึ้นมาจากผิวน้ำและบอกให้พระองค์ส่งดาบนั้นกลับคืนแด่พญามังกร ดาบนั้นก็ได้พุ่งออกจากฝักดาบเข้าไปในปากของตะพาบก่อนที่จะหายกลับลงไปสู่ใต้ผิวน้ำ อันเป็นที่มาของชื่อทะเลสาบฮหว่านเกี๊ยม
ซึ่งตะพาบยักษ์ชนิดนี้ก็คือ ตะพาบยักษ์แยงซีเกียง ("Rafetus swinhoei") ซึ่งเป็นตะพาบขนาดใหญ่และใกล้สูญพันธุ์มากที่สุดชนิดหนึ่งของโลก ที่อาศัยอยู่ ณ ทะเลสาบแห่งนี้ ซึ่งปัจจุบัน ใน "วัดหง็อกเซิน"  หรือ "วัดเนินหยก" ที่ตั้งอยู่ตอนเหนือของทะเลสาบ ก็มีตัวอย่างสตั๊ฟฟ์ของตะพาบชนิดนี้ให้ชมกันด้วย โดยการเดินทางไปวัดหง็อกเซิน จะมีสะพานไม้ ชื่อ "สะพานเทฮุก"  หรือ "สะพานแสงอาทิตย์" มีสีแดงสดใสถือเป็นเอกลักษณ์อย่างหนึ่งของฮานอย ข้ามจากฝั่งแผ่นดินใหญ่ไปยังวัดซึ่งตั้งอยู่บนเกาะเล็ก ๆ ทางตอนเหนือของทะเลสาบ และยังมีหอคอยโบราณโผล่ขึ้นพ้นน้ำ สร้างขึ้นในสมัยคริสต์ศตวรรษที่ 18 มีชื่อเรียกว่า "ท้าปสั่ว"  ซึ่งหมายถึง "หอคอยเต่า" หรือ "หอคอยตะพาบ" และมีหลายคนได้เห็นตะพาบยักษ์โผล่ขึ้นมาหายใจบนผิวน้ำหลายต่อหลายครั้ง โดยเฉพาะในช่วงเปลี่ยนผ่านฤดูกาล ซึ่งเชื่อกันว่ามีอยู่ 4 ตัว ในสถานที่เลี้ยงในโลกเท่านั้น โดยเป็นตัวผู้ทั้งสี่ตัวโดยปัจจุบันตายลงแล้วทั้งหมด (ซากตัวหนึ่งเก็บไว้ในวัดหง็อกเซิน อีกตัวหนึ่งเก็บไว้ในคลังของพิพิธภัณฑ์ฮานอย และตัวที่สามถูกฆ่าในปี ค.ศ. 1962–1963 เมื่อคลานขึ้นในสวนดอกไม้จี๊ลิญ  ตะพาบที่รอดชีวิตเพียงตัวเดียว หรือที่เรียกกันทั่วไปว่า "จุ่สั่ว " ได้รับการนำขึ้นมาฟื้นฟูรักษาอาการบาดเจ็บในปี ค.ศ. 2011 และเมื่อวันที่ 19 มกราคม ค.ศ. 2016 ตะพาบตัวสุดท้ายได้ตายลง คาดว่ามีอายุราว 80–100 ปี
ปัจจุบัน ทะเลสาบฮหว่านเกี๊ยมกลายเป็นสถานที่ท่องเที่ยวแบบพักผ่อนหย่อนใจของชาวฮานอย โดยมีการสร้างเป็นสวนสาธารณะล้อมรอบ และเป็นสถานที่ท่องเที่ยวมีชื่อเสียงอีกแห่งของฮานอย ในแต่ละปีจะมีนักท่องเที่ยวเยี่ยมชมและถ่ายรูปเป็นจำนวนมาก
ภาพปริทัศน์.
ภาพปริทัศน์ทะเลสาบฮหว่านเกี๊ยมในยามค่ำคืน
เครื่องมือแพทย์

เครื่องมือแพทย์ ปัจจุบันมีการใช้อย่างแพร่หลายชนิด ทั้งแบบใช้ง่ายที่รู้จักโดยทั่วไป เช่น ผ้าก๊อซ สำลี พลาสเตอร์ เครื่องวัดความดัน หูฟังทางการแพทย์ อีกแบบคือ เครื่องมือแพทย์ที่มีขั้นตอนการใช้ที่ยาก ต้องอาศัยผู้เชี่ยวชาญแนะนำ ยกตัวอย่างเช่น เครื่องผลิตออกซิเจน เครื่องดูดเสมหะและของเหลว เครื่องจี้ไฟฟ้า เป็นต้น 
ชนิดของเครื่องมือแพทย์.
การจำแนกเครื่องมือแพทย์จะแบ่งได้ 4 ประเภทใหญ่ ๆ ด้วยกันดังนี้
เจ้าวรจักร ณ เชียงตุง

ผู้ช่วยศาสตราจารย์ เจ้าวรจักร ณ เชียงตุง เจ้านายฝ่ายเหนือ สืบเชื้อสายเจ้านายฝ่ายเหนือสายนครเชียงตุงสายสัมพันธ์แน่นแฟ้นกับ ราชวงศ์ทิพย์จักร หรือ ทิพย์จักราธิวงศ์ หรือ ราชวงศ์เจ้าเจ็ดตน เป็นราชวงศ์ที่ปกครองนครลำปาง นครเชียงใหม่ และนครลำพูน และราชวงศ์มังรายผ่านทางบิดาผู้เป็นเจ้าฟ้าเชียงตุง เป็นผู้ริเริ่มก่อตั้งคณะอุตสาหกรรมเกษตร มหาวิทยาลัยเชียงใหม่ และเป็นนายกสมาคมนักเรียนเก่าอังกฤษแห่งประเทศไทยในพระบรมราชูปถัมภ์
ประวัติ.
เจ้าวรจักร ณ เชียงตุง เป็นโอรสของ เจ้าฟ้าสิริสุวรรณราชยสสรพรหมลือ กับ เจ้าทิพวรรณ ณ เชียงตุง (ราชสกุลเดิม ณ ลำปาง) สำเร็จการศึกษาชั้นมัธยมจาก วชิราวุธวิทยาลัย และได้เดินทางไปศึกษาต่อ ณ ประเทศอังกฤษ
การทำงาน.
เจ้าวรจักร ณ เชียงตุง รับราชการเป็นอาจารย์ประจำคณะเกษตรศาสตร์ มหาวิทยาลัยเชียงใหม่ ตั้งแต่ปี พ.ศ. 2509 เป็นผู้ริเริ่มก่อตั้งคณะอุตสาหกรรมเกษตรขึ้น และในปี พ.ศ. 2553 - 2555 ได้รับเลือกเป็นนายกสมาคมนักเรียนเก่าอังกฤษในพระบรมราชูปถัมภ์ ต่อจากนายกรณ์ จาติกวณิช
เจ้าวรจักร ณ เชียงตุง มีบทบาทในฐานะทายาทเจ้าผู้ครองนครเชียงตุง เจ้านายฝ่ายเหนือสายนครเชียงตุง ต่อมาได้เป็นรองประธานมูลนิธินวราชดำริอนุรักษ์ฝ่ายเหนือ ภายหลังการถึงแก่อนิจกรรมของ คุณหญิงเจ้าระวีพันธุ์ สุจริตกุล ซึ่งเป็นมูลนิธิที่พระบาทสมเด็จพระเจ้าอยู่หัวฯ มีพระราชดำริให้จัดตั้งขึ้นเพื่อสืบทอดวัฒนธรรมของฝ่ายเหนือ
ปลาเนื้ออ่อน

ปลาเนื้ออ่อน  เป็นสกุลของปลาน้ำจืดสกุลหนึ่ง ในอันดับปลาหนัง (Siluriformes) ในวงศ์ปลาเนื้ออ่อน (Siluridae) ใช้ชื่อสกุลว่า "Phalacronotus"
ปลาในสกุลนี้มีลักษณะเด่น คือ ไม่มีครีบหลัง จัดเป็นปลาขนาดกลางเมื่อเทียบกับสกุลอื่นในวงศ์นี้ เป็นปลาที่ใช้เพื่อการบริโภคกันมาอย่างยาวนาน โดยเฉพาะในอาหารไทย
เดิมเคยจัดให้อยู่ในสกุล "Micronema" แต่ปัจจุบันได้แยกออกมา
คณะภูมิสารสนเทศศาสตร์ มหาวิทยาลัยบูรพา

คณะภูมิสารสนเทศศาสตร์ มหาวิทยาลัยบูรพา เป็นคณะแรกของประเทศไทยที่เปิดทำการเรียนการสอนทางด้านภูมิสารสนเทศศาสตร์ โดยยกระดับมาจากภาควิชาภูมิศาสตร์ คณะมนุษยศาสตร์และสังคมศาสตร์ มหาวิทยาลัยบูรพา
ประวัติ.
คณะภูมิสารสนเทศศาสตร์ มหาวิทยาลัยบูรพา ก่อตั้งขึ้นเมื่อวันที่ 9 ธันวาคม พ.ศ. 2552 ซึ่งถือว่าเป็นการยกระดับการจัดการการเรียนการสอนทางด้านภูมิสารสนเทศศาสตร์ ขึ้นสู่ระดับคณะเป็นแห่งแรกของประเทศไทย โดยแยกออกมาจากคณะมนุษยศาสตร์และสังคมศาสตร์ มหาวิทยาลัยบูรพา ในปัจจุบันความรู้ทางด้านภูมิสารสนเทศศาสตร์ เป็นศาสตร์หนึ่งที่มีความสำคัญโดดเด่นเป็นอย่างมากต่อการพัฒนาประเทศ เนื่องจากความรู้ทางด้านภูมิสารสนเทศศาสตร์ สามารถนำไปปรับใช้กับการจัดการบริหารประเทศในด้านต่างๆ เช่น ด้านทรัพยากรธรรมชาติและสิ่งแวดล้อม ด้านภัยพิบัติ ด้านการบริหารพื้นที่ในท้องถิ่น เป็นต้น
หลักสูตรการศึกษา.
ปัจจุบัน คณะภูมิสารสนเทศศาสตร์ มหาวิทยาลัยบูรพา เปิดทำการเรียนการสอนในหลักสูตร ดังต่อไปนี้
วงศ์วาฬแกลบ

วงศ์วาฬแกลบ หรือ วงศ์วาฬอกร่อง (การออกเสียง) เป็นวงศ์ของสัตว์เลี้ยงลูกด้วยนมขนาดใหญ่ ในอันดับสัตว์กีบคู่ (Artiodactyla) วงศ์หนึ่ง ใช้ชื่อวงศ์ว่า Balaenopteridae 
จัดเป็นวาฬบาลีน หรือวาฬไม่มีฟันวงศ์หนึ่ง ลักษณะเด่นของวาฬในวงศ์นี้คือ มีครีบหลังรูปสามเหลี่ยมอยู่ส่วนท้ายลำตัวและช่วงท้อง และลักษณะเด่นอีกประการ คือ จากใต้คางลงไปมีลักษณะเป็นร่อง ๆ ถี่ ๆ ยาวไปตามลำตัว 30-100 ร่อง เรียกว่า "Rorqual" 
เป็นวาฬที่มีขนาดใหญ่ น้ำหนักมีตั้งแต่ 150 ตัน จนถึงขนาดเล็กที่สุด 9 ตัน เป็นวาฬที่มีหวีกรองในปาก คือ บาลีน จึงกินอาหารได้แต่เพียงขนาดเล็ก เช่น แพลงก์ตอน, เคย และปลาขนาดเล็ก เช่น ปลากะตัก, ปลาแฮร์ริ่ง เป็นต้น
พบได้ในทะเลเปิดและมหาสมุทรเขตร้อนและเขตอบอุ่นทั่วโลก อาศัยอยู่รวมกันเป็นฝูง ติดต่อสื่อสารกันด้วยคลื่นเสียงและโซนาร์ ตัวเมียมีระยะเวลาตั้งท้องนานประมาณ 11-12 เดือน เมื่อคลอดลูกอ่อนจะออกมาจากช่องคลอดของแม่ โดยส่วนหางออกมาก่อน เพื่อให้ส่วนของช่องหายใจเป็นส่วนสุดท้ายที่ออกมาสัมผัสน้ำทะเล และสามารถว่ายน้ำได้ทันที โดยโผล่ขึ้นมาสูดอากาศหายใจครั้งแรกในทันทีที่คลอด ลูกแรกเกิดมีขนาดใหญ่ประมาณร้อยละ 40 ของแม่ ซึ่งเป็นตัวเต็มวัย
การจำแนก.
แบ่งออกได้เป็น 9 ชนิด 2 สกุล ทั้งนี้มีบางสกุลที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่
โยฮัน ไกรฟฟ์อาเรนา

อัมสเตอร์ดัมอาเรนา  เป็นสนามกีฬาและลานแสดงในกรุงอัมสเตอร์ดัม ประเทศเนเธอร์แลนด์ เป็นสนามที่ใหญ่ที่สุดในประเทศเนเธอร์แลนด์ สร้างขึ้นตั้งแต่ปี 1993 เสร็จสิ้นในปี 1996 โดยใช้จำนวนเงินไป 140 ล้านปอนด์ และเปิดให้ใช้บริการอย่างเป็นทางการในวันที่ 14 สิงหาคม ค.ศ. 1996 สนามแห่งนี้ใช้สำหรับในการแข่งขันฟุตบอล อเมริกันฟุตบอล การแสดงคอนเสิร์ต และกิจกรรมอื่น ๆ อีกมากมาย มีความจุทั้งหมด 52,342 ที่นั่งในการแข่งขันฟุตบอลและการแสดงคอนเสิร์ตมีความจุ 68,000 ที่นั่ง สนามแห่งนี้ยังเคยเป็นสถานที่สำคัญในการจัดแข่งขันรายการใหญ่ของฟุตบอลยุโรป เช่น การแข่งขันยูฟ่าแชมเปียนส์ลีก รอบชิงชนะเลิศ 1998, การแข่งขันฟุตบอลชิงแชมป์แห่งชาติยุโรป 2000 และการแข่งขันยูฟ่ายูโรปาลีก รอบชิงชนะเลิศ 2013 
สนามแห่งนี้เป็นสนามเหย้าของสโมสรฟุตบอลอาเอฟเซ อายักซ์ สโมสรฟุตบอลชื่อดังในเนเธอร์แลนด์ และยังเคยเป็นสนามเหย้าของทีมอเมริกันฟุตบอลอัมสเตอร์ดัมแอดมิรัลส์ แต่ได้ยุบทีมไปในปี ค.ศ. 2007 และก่อนเริ่มต้นฤดูกาล 2018–2019 ทางสโมสรได้เตรียมเปลี่ยนชื่อสนามเป็น โยฮัน ไกรฟฟ์ อาเรนา เพื่อเป็นเกียรติแก่ โยฮัน ไกรฟฟ์ หรือ โยฮัน ครัฟฟ์ ตำนานนักเตะผู้ยิ่งใหญ่ของสโมสรภายหลังจากที่เสียชีวิตด้วยโรคมะเร็งเมื่อ ค.ศ. 2016
ยามา

ยามา คือ สวรรค์ชั้นที่ 3 ในฉกามาพจร มีท้าวสุยามะเป็นจอมเทพ
ความเชื่อ.
พระโคตมพุทธเจ้าตรัสถึงสวรรค์ชั้นยามา ว่าเป็นสวรรค์ชั้นที่ 3 อยู่สูงกว่าดาวดึงส์ แต่ต่ำกว่าดุสิต มีท้าวสุยามะเป็นจอมเทพ ไตรภูมิพระร่วงระบุว่าสวรรค์ชั้นยามาอยู่สูงกว่าดาวดึงส์ไป 84,000 โยชน์ เทวดาในชั้นนี้มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงาม เทวดามีกายสูง 8,000 วา เนื่องจากสวรรค์ชั้นนี้อยู่สูงมาก แสงอาทิตย์จึงส่องมาไม่ถึง แต่สวรรค์ชั้นนี้ก็ไม่เคยมืดเพราะมีรัสมีจากกายของเทวดาส่องให้ทั้งภูมินี้สว่างไสวอยู่ตลอดเวลา เมื่อจะกำหนดวันคืน เทวดาในชั้นนี้จะดูจากดอกไม้ทิพย์ หากดอกไม้บานแสดงว่าเป็นเวลารุ่งเช้า หากดอกไม้หุบเป็นเวลากลางคืน
อายุของเทวดาในชั้นยามายาวนานถึง 2,000 ปีทิพย์ ซึ่งเท่ากับ 144,000,000 ของปีมนุษย์